
PERSONAJELE


Regele don FERNANDO
Regina dona ISABEL
MAESTRUL DE CALATRAVA
PERNAN GOMEZ
Don MANRIQUE
LAURENCIA
FRONDOSO
PASCUALA
JACINTA
ORTUNO
FLORES
ESTEBAN, alcalde. 
ALONSO, alcalde. 
JUAN CEL ROŞU 
MENGO 
BARRILDO 
LEONELO
CIMBRANOS, soldat. 
UN JUDECĂTOR 
UN COPIL 
Trei REGIDORI 
ŢĂRANI ŞI ŢĂRĂNCI 
SOLDAŢI 
CÎNTĂREŢI 
SUITĂ
Acţiunea se petrece la Fuenteovejuna şi în alte locuri.






ACTUL I








SCENA I
Reşedinţa Maestrului de Calatrava, în Almagro. 
COMANDORUL FERNAN GOMEZ, FLORES, ORTUNO

COMANDORUL
Au maestrul a aflat că-s aici ?

FLORES 
Da.

ORTUNO
Tînăr foarte e — şi merge prea departe.

COMANDORUL
Ştie şi că sînt chemat 
Fernan Gomez de Guzman ?

FLORES
I-o fi scuza-n tinereţe; 

COMANDORUL
Dacă titlul de nobleţe 
nu mi-l ştie, tot în van 
sînt şi mare comandor ?

ORTUNO
Unii,-n jur, nu-l prea învaţă 
politeţea.

COMANDORUL
Dar, în viaţă, 
nu va fi-un iubit senor. 
Cheie este politeţea, 
ce deschide uşi şi vreri,
însă duşmănit te ceri 
cînd cultivi nepoliteţea.

ORTUNO
De-ar şti nepoliticosul
cît e de urît de-o lume,
cum vor toţi ori să-l sugrume,
ori să-i frîngă-n două osul,
mai degrabă-ar vrea să moară —
n-ar fi nepoliticos.

FLORES
Şi să-l rabzi orgolios !
Chiar că-i aspră, grea povară.
Eh, între egali prostie
e nepoliteţea, dar
între neegali, nu rar,
este semn de tiranie.
Dar ce-ţi pasă c-ai dovada
că un tinerel nu ştie
ce-nseamnă-ndrăgit să fie ?

COMANDORUL
Datoria-i spune spada 
ce şi-a-ncins-o, cînd şi-a pus 
pe piept crucea Calatravei. 
Politeţea,-n culmea slavei, 
e de toate mai presus.

FLORES
Vei afla curînd de vor 
să vă certe unii.

ORTUNO
Dacă
ai vreo îndoială, pleacă.

COMANDORUL 
Vreau să aflu gîndul lor.



SCENA II 
MAESTRUL DE CALATRAVA, Suită ; aceiaşi.

MAESTRUL
Fernan Gomez de Guzman, 
iartă-mă, dar doar de-un ceas 
aflu c-ai făcut popas 
pe la noi.

COMANDORUL
Cu slab elan 
e primit un om ca mine,
ce din stirpe-şi trage slava. 
Eşti maestru-n Calatrava ? 
Eu sînt comandor, ştii bine,
şi la dragoste mai multă 
m-aşteptam, ca slujitor 
al domniei tale.

MAESTRUL
Zor
aş fi dat, te rog, m-ascultă ; 
nu ştiam c-ai şi sosit. 
Voie dă-mi, cu gînd ales, 
tare să te-mbrăţişez.

COMANDORUL
Merit cinstea, negreşit, 
căci mi-am pus şi viaţa-n joc, 
vîrsta papa să-ţi accepte.  
Ce de-mpotriviri !

MAESTRUL
Da,drept e.
Jur pe aceste cruci de foc, 
ce ne stau pe piept, preasfinte, 
că de-atunci mai mare-i încă 
stima mea — şi mai adîncă, 
şi mi-eşti drag ca un părinte.

COMANDORUL
Aşa-mi placi.

MAESTRUL
Pe-acolo cum e
cu războiul ?

COMANDORUL
Pot să-ţi spun
cu ce eşti dator.

MAESTRUL
Fii bun,
spune.

COMANDORUL
Om de nalt renume, 
tu, mare maestru, don 
Rodrigo Tellez Giron, 
prin virtute-ajuns la titlu, 
şi prin sînge, cînd ilustrul 
tată al domniei tale, 
de opt ani în cap, cum ştii, 
pentru tine la ăst rang 
de maestru renunţat-a, 
rang recunoscut apoi 
şi-ntărit prin jurăminte, 
ca să fie şi mai sigur, 
de regi şi de comandori, 
apoi prin papala bulă 
a lui Pius cel de-al doilea, 
şi-apoi prin a papei Paul, 
uns fu don Juan Pacheco 
maestru de Santiago, 
drept al tău co-ajutor. 
Dar cum don Juan e mort 
şi ţii singur cîrma-n mînă, 
chiar dacă de ani puţini, 
te gîndeşte că de rude 
eşti dator să fii alături, 
astăzi, cînd a răposat 
don Enrique-al patrulea, 
şi cînd vor lui don Alnnso,
rege-al Portugaliei,
care, prin a lui soţie,
al Castiliei regat
1-a primit drept moştenire,
să-i supună pe ai săi
foşti vasali preacredincioşi ;
şi chiar dacă don Fernando,
principe de Aragon,
pentru Isabela cere
moştenirea, dreptul lui
nu e limpede, cum este-al
rubedeniilor tale ;
în sfîrşit, nu-s bănuieli
că nu ar avea Juana
dreptul de succesiune,
ea, pe care-ntîiul frate
al domniei-tale-o ţine
sub ocrotitoare-aripe :
vin deci să te sfătuiesc
să strîngi oşti de cavaleri din
Galatrava şi Almagro
şi să iei în stăpînire,"
repede, Ciudad Real,
ce desparte-Andaluzia
de Castilia... Noi doi
am lua uşor oraşul,
căci îl apără soldaţii
de prin preajmă şi putini
bravi hidalgos, care-i stau
Isabelei strajă şi
rege-l strigă pe Fernando.
Tînăr eşti, Rodrigo. dar
vremea a venit să bagi
groaza-n cei ce clevetesc
că-i prea grea această cruce
pentru umerii tău slabi.
Uită-te cum, din morminte, 
marii conţi din Uruena 
cei din care tu te tragi, 
îţi arată sfinţii lauri, 
dobîndiţi de ei în lupte ; 
pe marchizii de Villena 
şi pe alţi mulţi capi de oaste 
vezi cum aripile faimei 
abia pot să-i aridice ? 
Scoate-ţi spada sclipitoare, 
şi fă-i alba lamă, tu, 
roşie cum este crucea ; 
căci eu n-aş putea să-ţi spun 
maestru al crucii roşii, 
ce o porţi pe piept, cît timp 
spada ta e încă albă. 
Crucea de pe piept şi crucea 
de la şold se cere roşii 
să arate, amîndouă, 
iară tu să fii Giron, 
plin de slavă în slăvitul 
templu-al marilor străbuni.

MAESTRUL
Fernan Gomez, toate cele, 
eu, în împărţeala asta, 
face-le-oi cum cere casta 
rubedeniilor mele. 
Iar dacă Ciudad Real 
cere-se întîi să cadă, 
ai s-o vezi îndată pradă 
unui fulger, triumfal. 
Dacă-s tînăr şi-al meu unchi 
a murit, nu creadă nime 
vitejia din vechime 
că s-a stins în al său trunchi,
căci duşmanii mi-oi străpunge 
cu-acest fier: al spadei lucii, 
seamănă să-i fie crucii 
îmbăiată-n roşu sînge. 
Însă, unde stai ? Soldaţi 
ai destui ?

COMANDORUL
Puţini —dar dacă 
vrei să lupte, or să-ţi placă : 
sînt ca nişte lei turbaţi, 
în Fuenteovejuna 
oamenii-s sărmani şi nu-s 
buni de luptă, mai presus, 
pentru ei, dintotdeauna, 
muncile la cîmp fiind.

MAESTRUL
Stai acolo, deci ? 

COMANDORUL
Da, casă 
am în aste turburi vremi, 
ce le-nfrunţi şi le blestemi, 
chiar acolo, bine-aleasă. 
Dar tu oameni ai destui 
buni aici să nu rămînă.

MAESTRUL
Azi lua-voi lancea-n mină ;
şi în şa am să mă sui. 
(Ies din scenă,)


SCENA III
Piaţă în Fuenteovejuna. 
LAURENCIA, PASCUALA

LAURENCIA 
Ah, de nu s-ar mai întoarce !

PASCUALA
Eu credeam că o să-ţi pice 
greu plecarea lui de-aice.

LAURENCIA
Of, dea Domnul să se-nţarce 
de Fuenteovejuna.

PASCUALA
Mîndre foc şi-ncrîncenate 
mai văzut-am, din păcate, 
Laurencia, nu una, 
dar li se topea curînd, 
precum untul, inimioara.

LAURENCIA
Ba eu n-am să-ndur ocara ; 
mi-s stejar vînjos,oricînd.

PASCUALA
Lasă, tu...,Nu spună nime 
„N-am să beau din ăst izvor."

LAURENCIA
Eu voi spune-o, chiar de mor 
chiar hulită de mulţime. 
Păi, la ce mi-ar prinde bine 
să-l iubesc pe comandor ? 
Pot cu mine să-l însor ?

PASCUALA
Nu.

LAURENCIA
M-aş face de ruşine. 
Ştii doar cîte fete bune, 
ce-au crezut în el odată, 
au azi cinstea greu pătată.

PASCUALA
Asta zău c-ar fi minune,  
ca să-i scapi din mină tu.

LAURENCIA
Pascuala, uite,-acu
patru săptămîni sînt, bune,
de cînd tot mi-aţine calea,
dar în van codoşul lui,
Flores, bate, ce să-ţi spui,
cu-alt isteţ, Ortuno, valea.
Ştii că mi-au adus în dar,
de curînd, de toate cele,
un şirag de. mari mărgele
şi un piaptăn, şi-un pieptar ?
Cîte-n stele, cîte-n lună
despre-al lor stăpân mi-au spus,
de m-au speriat nespus.
Dar mi-am zis doar : ,,Na-ţi-o bună
Nu-s de cumpărat, flăcăi !"

PASCUALA.
Unde ţi-au vorbit ? 

LAURENCIA
La rîu,
acu-s şase zile.

PASCUALA
Iîu,
ăştia mi-s vulpoi şi răi, 
şi-or să te-amăgească rău,

LAURENCIA 
Ce ? Pe mine ?

PASCUALA
Ba pe popa !

LAURENCIA
Chiar de-s mică, nu zi hopa ; 
nu-i pic eu în gheare, zău. 
Mie, Pascuala dragă, 
să mă scol în zori îmi place, 
slana să mi-o frig în pace; 
pe jar viu, felie-ntreagă, 
spre-a da gust unui covrig, 
din cuptor scos, rumeior ; 
să-i fur mamei din urcior 
de vinaţ măcar un pic. 
Şi la prînz îmi place, cînd 
carnea şi cu varza fac 
spume-n crătiţi, sub capac, 
sfîrîind plăcut, dansînd. 
Sau, cînd de la lucru vin, 
ce-mi mai plac, ah, măiculiţă,
vinetele cu costiţă, 
osteneala să-mi alin. 
Între prînz şi cină,-apoi, 
cîte-un strugur bine prinde-mi. 
Domnul apere de grindeni 
via ce-o avem şi noi. 
Iar la cină,-i o minune 
tocăniţa cu ardei 
şi-apoi somnul, cu temei, 
după blîndă rugăciune. 
Astea-mi plac, nu viclenia 
dragostelor ălor mari, 
care-s nişte potlogari 
ce, cu toată osîrdia, 
ne tot chinuie în viaţă, 
căci ne duc cu vorba dulce.. 
Mulţumiţi merg să se culce 
şi se scoală plini de greaţă.

PASCUALA
Daa,-s nerecunoscători, 
după drăgosteală, cum 
vrăbiile ce, duium, 
iarna vin la lucrători, 
pe acas', de cînd mă ştiu, 
căci, cum cîmpu-ngheaţă, vin 
pe acoperiş străin, 
milogindu-se, „piu, piu", 
pînă prind să ciugulească 
niscaiva fărîmituri ; 
dar cînd iarăşi vin călduri 
şi prind cîmpuri să-nflorească, 
nu mai vin cu-acel „piu, piu" 
ci, uitînd de găzduire, 
ţopăind, te scot din fire, 
cînd cu scîrbă fac „ptiu, ptiu !"
Da, bărbaţii toţi aşa-s : 
cît ne vor, le sîntem dorul, 
viaţa, patima, fiorul 
însă doar pentru un ceas. 
Dar cînd focul li s-a stins, 
nu ne giugiulesc. „piu, piu"; 
ci ne-alungă c-un „ptiu, ptiu” 
şi sudalme, dinadins.

LAURENCIA 
În nici unul să nu crezi.

PASCUALA 
Da, că nu-ţi aduc folos.


SCENA IV 
MENGO, FRONDOSO, BARRILDO, aceleaşi.

FRONDOSO
Măi, Barrildo, arţăgos 
cum eşti tu nu-i altul...

BARRILDO
Vezi,
totuşi este cineva
bun dreptatea să ne-o-mpartă.

MENGO
Însă ca ortaci la toartă, 
noi să hotărîm aşa : 
dacă-mi dau dreptate mie, 
fiecare-mi dăruieşte 
lucru bun, de preţ, fireşte.

BARRILDO
Eu şi zic, aşa să fie ;
dar de pierzi, ce dai în dar ?

MENGO	
Scripca mea de cimişir, 
ce-o socot un chilipir 
mai de preţ ca un hambar.

BARRILDO
S-a făcut.

FRONDOSO
Dar am ajuns? 
Doamnelor, mă plec supus.

LAURENCIA 
Cum, Frondoso ? Doamne-ai spus ?

FRONDOSO
După moda nouă-i uns
licenţiat — bacalaureatul ;
orbul — chior ; şi chiomb — şpanchiul
şchiopul — şubred ; ghiuj — diliul ;
cuminţel— neobrăzatul ;
tontul — om cu mintea-ntreagă ;
strîngător — uns e-un zgîrcit ;
ager — uns un ochibelit
şi buzatul — gură-fragă ;
om dibaci — nepriceputul ;
om de duh — înf igăreţul ;
uns drept brav e nătăfleţul
şi descurcăreţ — limbutul;
bun ortac — neisprăvitul ;
om sfios — fricosul, laşul ;
îndrăzneţ uns cîrcotaşul 
şi zburdalnic uns — smintitul, 
seriosul -— mohorit ; 
demn de cinste — om ul chel; 
graţios-— un ins tembel ; 
baba — reazem hotărît ; 
e bubosul — pistruiat ; 
cumpănit — un ins trufaş ;    
şmecheru-i numit-poznaş ; 
cocoşatu, — ncovoiat. 
Doamne dacă v-am numit, 
imit, deci, un obicei.  
Pot vorbi aşa, de vrei, 
orişicît la nesfîrşit.

LAURENCIA
La oraş, Frondoso, mulţi
sînt politicoşi, vorbind
cum spui tu ; dar eu mă prind
că la sate poţi s-asculţi
inşi cu limba mai spurcată,
guri care cuvin tul scotu-1
pe de-a-ndoaselea.-ntru totul

FRONDOSO 
Spune-mi cum adică ?

LAURENCIA 
Iată :
Seriosul — e-un posac; 
sincerul — fără ruşine ; 
blîndul— fără sînge-nvine ; 
cel ce mustră — un gînsac ; 
cel ce sfaturi dă — o plagă : 
cel filotim — nătărău ; 
cel drept — aspru, crud şi rău 
cel cucernic — fire bleaga ;
cel statornic — un mîrlan , 
un lingău — politicosul; 
un viclean — cuviinciosul; 
cel cinstit — un mocofan ; 
meritul — noroc curat e ; 
adevărul — neghiobie ; 
un necaz — vinovăţie, 
iar răbdarea — laşitate. 
E-o netrebnică nevasta 
bună ; hîdă — cea frumoasă 
cea cinstită — păguboasă... 
Ei, şi-acum, cu asta, basta !

MENGO 
Eşti un drac împieliţat!

BARRILDO 
Are duhul pişicher.

MENGO 
Pumni de sare şi piper 
popa-n baie ţi-a turnat.

LAURENCIA
Dar ia zi, ce rămăşag 
vă aduce-aici ?

FRONDOSO	
Ascultă..!

LAURENCIA
Haide, fără vorbă multă , 
uite, cu urechea trag.

FRONDOSO 
Cred în judecata ta.

LAURENCIA 
Care e prinsoarea ? Zi-i !

FRONDOSO
Eu şi cu Barrildo, ştii, 
contra Mengo...

LAURENCIA
Dar ce zice
Mengo ?

BARRILDO
Că n-ar fi pe lume 
lucruri care sînt şi-au nume.

MENGO
Da, morţiş susţin şi-aice 
că nu este.

LAURENCIA
Ce nu este ?

BARRILDO
Dragoste.

LAURENCIA
E prea de tot!

BARRILDO
Chiar aşa şi eu socoti 
De n-ar fi — ce mai poveste ! –
n-ar mai dăinui nici lumea, 
cîtă-o vezi şi nu o vezi.

MENGO
Nu ştiu să filozofez,
nici citi — ar fi minunea !
însă dacă-ntre stihii
e discordia stăpînă
şi primim în trup, în vină,
de la ele, sucuri vii
şi tristeţe, şi mînie,
flegmă, sînge — totu-i clar.

BARRILDO
Cerul şi pămîntul doar, 
sînt, măi Mengo, armonie 
şi-armonia e iubire, 
căci concordie înseamnă.

MENGO
Peste tot iubirea-i doamnă, 
dacă vine de la Fire. 
Dragostea ocîrmuieşte 
toate lucrurile lumii ; 
ţine-n frîu întinsul humii, 
cer, fiinţe şi, fireşte, 
toate, precum li-i umoarea, 
cîrmuite-s de iubirea 
ce le-ajută dăinuirea, 
precum le păstrează starea. 
Mîna-mi apără obrazul, 
lovituri de vin spre mine ; 
fug picioarele, fug bine, 
de mă hăituie necazul. 
Ochiu-şi trage văl de pleoape, 
cînd primejdii stau să-l pască 
şi-asta-i dragoste firească.

PASCUALA 
Păi, gîndiţi la fel aproape !

MENGO
Ba, nici gînd, căci fiecare 
doar pe sine se iubeşte.

PASCUALA
Mengo minţi ! Au nu fireşte 
un bărbat iubeşte tare 
o femeie ? La jivine 
n-afli dragoste ?

MENGO
Te mire 
faptul : asta nu-i iubire, 
ci-i doar dragoste de sine. 
Căci ce-i dragostea ?

LAURENCIA
Dorinţă 
de frumos, de frumuseţe.

MENGO
La ce-i bună ?

LAURENCIA
Să răsfeţe
şi să bucure-o fiinţă.

MENGO
Cred şi eu — dar bucuria 
asta nu e pentru sine ?

LAURENCIA
Este.

MENGO
Deci doresc un bine 
ce-i încîntă şi el, şi ea ?

LAURENCIA
Da.

MENGO
Păi asta nu-i deloc 
dragoste — nu-i nicăierea, 
cînd doar mie-mi fac plăcerea 
şi cînd totul vreau, pe loc.

BARRILDO
Popa, ce ne spune-atîtea, 
ne-a vorbit de Platon, care 
sufletul iubea, se pare, 
şi, din ce iubea, virtutea. 
Platon asta ne învaţă.

PASCUALA
Da,-i o chestie grozavă ; 
cărturarii ăi cu glavă 
cu de-al de-astea ne răsfaţă, 
din academii şi scoale.

LAURENCIA
Bine zice Pascuala 
despre ce ne-nvaţă şcoala ; 
nu te supăra matale, 
Mengo, zi mulţam că, ţie, 
cerul nu-ţi dă dragostea.

MENGO 
Tu iubeşti ?

LAURENCIA
Doar cinstea mea.

FRONDOSO 
Deie-ţi Domnul gelozie !

BARRILDO 
Cine-a cîştigat ?

PASCUALA
În asta, ori, ţîrcovnicul, 
ori popa, 
cît ai zice ho pa, hopa,  
vă va lămuri — şi basta. 
Laurencia nu ştie 
ce-i iubirea... Nici eu, iată, 
nu-s cu ea îndătinată.

FRONDOSO 
Suferi-veţi din mîndrie !


SCENA V 
FLORES, aceiaşi.

FLORES 
Domnul, oameni burii, v-ajute

PASCUALA 
Slugă e la comandor.

LAURENCIA
Ah, cumetre, pici ca-n zbor — 
dar de unde, fercheş-cute ?

FLORES 
Nu vezi ? Vin de la război.

LAURENCIA 
Vine don Fernando deci ?

FLORES
Da, slăvit să fie-n veci, 
chiar de ne-a costat pe noi 
lupta asta oameni, sînge !

FRONDOSO 
Ia zi, cum a fost ?.

FLORES
Au cine 
poate povesti ca mine ? 
Martor luptelor nătînge 
fost-am doar... Cînd a-nceput 
bătălia pentru-acest 
orăşel, ce se şi cheamă 
de pe-acum Ciudad Real, 
adunatu-s-a o oaste 
sub al marelui maestru 
steag — adică două mii 
de vasali viteji, de viţă, 
şi trei sute călăreţi, 
şi călugări, şi mireni, 
căci i-ndatorează veşnic 
crucea roşie pe toţi 
cei care pe piept o poartă, 
chiar de-s fraţi din ordin sacru, 
căci cînd vorba e de mauri, 
faptul este de-nţeles. 
Tînărul viteaz purta 
tunică frumoasă, verde, 
toată cusături de aur, 
încît numai la-nădirea 
zalelor se mai zărea
că e bine prinsa în 
şase chestori măiastre. 
Călărea un cal rotat, 
mîndru şi puternic, care 
se-adăpase-n rîul Betis 
şi păscuse iarba grasă 
de pe madurile lui. 
Moţu-i era prins în panglici 
dintr-o piele de elan 
şi-mpletit în albi cîrlionţi, 
ce păreau că-s pete albe 
peste-o spumă de ninsoare. 
Cot la cot cu el, Fernan 
Gomez seniorul nostru, 
pe un şarg, cu negre-corb 
atît coama cît şi coada, 
mîndru călărea şi ţanţoş. 
Peste zaua lui turcească, 
mantia şi grumăzarul 
îşi vădeau, cu perle de-aur., 
tivul lor portocaliu. 
Coifu-mpodobit cu pene 
albe mai părea să schimbe 
sclipătul  portocaliu,, 
într-o chingă roşie-albă, 
braţu-i legăna nu lancea, 
ci un trunchi de frasin lung, 
ce-i temut pînă-n Granada. 
Ci oraşul tot aleargă, 
(parcă văd şi-acum !) la arme, 
toţi strigînd că vor rămîne 
credincioşi pînă la moarte 
sceptrului castilian. 
Dar năvală dă maestrul, 
peste ziduri, peste oaste 
şi,-n curînd pe toţi cei care
Vrut-au a-i păta onoarea, 
puse a-i scurta de cap ;  
şi poruncă mai dădu 
ca mulţi oameni mai de rînd 
biciuiţi să fie-n public, 
cu căluş în gură toţi. 
În Ciudad Real acum 
e temut şi e iubit 
şi toţi cred că dacă, tînăr, 
a răzbit să lupte, să 
pedepsească şi să-nvingă, 
fi-va, mai tîrziu, un fulger 
peste Africa mănoasă 
şi mulţimi de semiluni 
crucii roşii va supune. 
Comandorului, precum 
tuturor ce-au fost cu dînsul, 
le-a făcut atîtea daruri 
de părea că tot oraşul 
ar fi fost moşia lui. 
Ei, dar muzica se-aude.. 
Să-l primiţi cu voioşie, 
căci pentru izbînditori 
aurul cel mai ele preţ 
este-nsufleţirea plebei.



SCENA VI
COMANDORUL, JUAN CEL ROŞU, ESTEBAN, 
ALONSO, ORTUNO, Cîntăreţi, Ţărani.

CÎNTAREŢII 
(cîntă.)
Fii binevenit, 
mare comandor, 
ce supui pămînturi
şi-i ucizi pe duşmani. 
Să trăiaşcă-n veci 
Guzmanii, Gironii. 
Blînd în timp de pac, 
jude drept să fie. 
I-a învins pe mauri, 
cei tari ca stejarii ; 
Din Ciudad Real 
vine-nvingător. 
Steaguri el aduce-n 
Fuenteovejuna. 
Mulţi ani să trăiască 
mîndrul Fernan Gomez !

COMANDORUL
Eu tîrgului întreg îi mulţumesc 
că dragoste fierbinte îmi arată.

ALONSO
S-arate-un pic doar poate,-n chip firesc, 
din dragostea prea binemeritată.

ESTEBAN
Alcalzii din Fuenteovejuna
te roagă toţi, cu inima curată,
ca să primeşti un dar ce noi, întruna, 
îl socotim prea mic, adus în care.
Urări de bine îi vor fi cununa,
căci avuţii prea multe tîrgul n-are.
Ci iată două coşuri mari cu vase
de lut smălţat — şi-un cîrd de gîşte,
ce capetele-şi scot gălăgioase,
nălţînd izbînzii tale osanale.
Şi zece porci săraţi, şi şunci gustoase,
cum şi păstrămuri vin pe-aceeaşi cale,
ca ambra mai plăcute la miroase.
Claponi,, găini, o sută de perechi 
ce şi-au lăsat cocoşii-n văduvie, 
prin -aste sate de prin preajmă, vechi. 
N-au arme şi nici cai de călărie 
sătenii, însă au, din vremi străvechi, 
iubirea de vasali în suflet vie. 
Prinos al dragostei, şi blănuri vin, 
la lungi asedii să-ţi înfofoleşti 
războinicii, în ierni cu ger hain, 
mai bine ca-n armuri cavalereşti. 
În poloboace-ţi mai aducem vin, 
şi brînză-n putini, şi mărunte lucruri, 
cu toţi ai tăi, apururi şi din plin, 
de sănătate multă să te bucuri.

COMANDORUL
Mulţumesc, alcalzi... Cu bine, 
mergeţi sănătoşi...

ALONSO
în tihnă, 
limpede-i că de odihnă 
să ai parte se cuvine. 
Nu cu crengi şi prapuri — iartă —  
se cerea să-mpodobim 
pragul casei şi-astă poartă, 
ci cu perle şi chilim 
de prin ţări orientale.

COMANDORUL
Aţi făcut pre cît puteţi... 
Deci, cu bine...

ESTEBAN
Cîntăreţi, 
mai cîntaţi Domniei sale !

CÎNTAREŢU 
(cîntă.)
Fii binevenit, 
mare comandor, 
ce supui pămînturi 
şi-i ucizi pe duşmani. 
(Ies din scena Alcazii. Ţăranii şi Cîntăreţii.)



SCENA VII
COMANDORUL, LAURENCIA, PASCUALA,
 ORTUNO, FLORES

COMANDORUL 
Voi rămîneti.

LAURENCIA 
Ce poruncă
dai senor?

COMANDORUL
Tot mîndră, hai ? 
Şi cinstire tot nu-mi dai , 
drac împielitat de pruncă ?

LAURENCIA
Pascuala, tie,-ncalte, 
ţi-a vorbit ?

PASCUALA
Nici gînd.

COMANDORUL
Ba tie,
preafrumoasă fiară vie,     
şi codanei celeilalte. 
Ce, nu sînteţi ale mele ?

PASCUALA 
Sîntem, dar pentru-altă treabă.

COMANDORUL
Hai, intraţi aici, degrabă, 
treceţi pragul, frumuşele, 
unde şi-alţii sînt.

LAURENCIA
De-ar fi 
şi alcalzii, căci şi tata 
e alcalde...

COMANDORUL 
Flores !

FLORES
Gata,
la poruncă !

COMANDORUL
Poţi ghici 
de ce nu sînt ascultat ?

FLORES 
Hai, intraţi !

LAURENCIA
Jos laba !

FLORES
Proaste
sînteţi !

PASCUALA
Ei, cu de-alde aste 
nu ne duci... Cum -am intrat, 
uşa-nchizi.

FLORES
Vrea să v-arate
prada.

COMANDORUL 
(aparte, lui Flores.)
De cum intră,-ncui, 
(Intră în casă;)

LAURENCIA 
Flores, lasă-ne !

FLORES
Ce spui ?

LAURENCIA
Vrem să ne vedem plecate.

ORTUNO
Păi, cu darurile-ncoace 
v-au adus.

PASCUALA
Ei, i-auzi ! Zău ? 
Valea, Flores, că-i de rău !

FLORES 
Da-ncăpăţînate-s, drace !

LAURENCIA
Ce, stăpînul vostru n-are  
carne,-acum, destulă ?

ORTUNO
Lasă,
carnea vostră-i mai gustoasă.

LAURENCIA 
Hai, te cară la plimbare ! 
(Ies amîndouă din scenă.)

FLORES
Ei, Ortuno, e de rău ; 
de-om intra cu mina goală, 
ne va trage-o săpuneală 
de-om vedea pe dracu, zău.

ORTUNO
De eşti slugă — astăzi calea ! 
Cheag de vrei să prinzi, îţi duci 
crucea grea cum poţi s-apuci, 
ori îţi iei îndată valea. 
(Ies din scenă.)


SCENA viii
Reşedinţa regală din Medina del Campo. 
REGELE, don FERNANDO, REGINA ,
dona ISABEL, dm MANRIQUE, Suită.

DONA ISABEL
Cred, senor, că ne pîndeşte 
grea primejdie, cînd oşti 
strînge-Alfonso, cum cunoşti.
Mult mai bine-ar fi, fireşte, 
noi să i-o luăm nainte, 
cît primejdia-i mai mică 
şi cît oastea inamică 
nu ne ia pe toţi drept ţinte.

REGELE
Aragonul şi Navarra 
ne sar iute-n ajutor, 
iar Castilia, cu spor, 
strînge oşti din toată ţara ; 
deci sînt gata, pe duşman 
să-l lovesc oricând, de moarte.

REGINA
Place-mi, rege, că eşti foarte ; 
hotărît ca suveran.

DON MANRIQUE
Au venit doi regidori 
din Ciudad Real, la rege. 
Îi primeşti ?

REGELE
Se înţelege ; 
pot să intre-ncrezători.


SCENA IX 
Doi REGIDORI, aceiaşi.

ÎNTÎIUL REGIDOR
Rege mare şi catolic, 
don Fernando, care eşti  
în Castilia trimis,   
chiar din Aragon, de ceruri,
scut şi sprijin să ne fii, —
am venit cu umilinţa.	
şi rugare către tine,
tocmai din Ciudad Real
şi în numele cetăţii,
ca să-ţi cerem ocrotire.
Fericiţi eram, o, rege,
credincioşi vasali să-ţi fim,
însă vitregia sorţii
ne-a împins pe-un drum potrivnic,
căci faimosul cap de oaste
Rodrigo Tellez Giron,
care-i nentrecut în lupte
şi-a ajuns, nespus de tînăr,
nalt maestru-n Calatrava, —
vrînd moşia să-şi lărgească
şi să crească mult în slavă
al său ordin preaînalt,
strînsu-ne-a-n cumplit asediu.
Scut am stat cu vitejie
şi elan cetăţii noastre,
încît sîngele în valuri
roşii se scurgea pe străzi.
A luat cetatea, totuşi,
însă n-ar fi izbutit,
dacă nu-i da Fernân Gomez
ajutor şi sfat întruna. 
El e-acum stăpîn acolo,
iară noi, vasalii tăi,
fără voie,-ai săi vom fi,
de nu-ntorci a sorţii roată.

REGELE 
Unde se-află Fernan Gomez ?

ÎNTÎIUL REGIDOR
În Fuenteovejuna 
cred că stă, căci e stăpîn 
peste tîrg şi are-acolo 
casă — şi acolo poate, 
dincolo de-nchipuire, 
pe supuşii lui să-i ţină 
robi în jugul samavolnic.

REGELE 
Dar aveţi vreun cap de oaste ?

AL DOILEA REGIDOR
Nu avem, senor, niciunul, 
căci un nobil n-a scăpat : 
toţi sînt prinşi, răniţi sau morţi.

DONA ISABEL
Neîntîrziat se cer 
lucrurile îndreptate, 
căci, altfel, duşmanul poate 
să tot crească în putere. 
Portughezul rege,-acum, 
poate, îmbrăcînd armura, 
iute, prin Extremadura, 
lesne să-şi deschidă drum,

REGELE
Don Manrique, ia-ţi companii,
două — şi te du eu ele
să-i stai scut cetăţii mele,
spulberînd din ea duşmanii.
Contele de Cabra, care
e un Cordoba vestit,
te urmeze negreşit,
ca-i viteaz de seamăn n-are.
Eu aşa cred că e bine ; 
treci nentîrziatia faptă,

DON MANRIQUE
Hotărîrea-i înţeleaptă, 
rege — vrednică de tine. 
I-oi zdrobi cît, palpitîndă, 
inima mi-o bate-n piept.

REGINA
Eşti, în luptă, dîrz şi drept –
sîntem siguri de izbîndă. 
(Ies din scenă.)


SCENA X
Cîmpie lîngă Fuenteovejuna. 
LAURENCIA, FRONDOSO

LAURENCIA
Rufele mi le-am lăsat 
doar pe jumătate stoarse, 
ca să plec de lîngă rîu, 
să nu dau prilej de birfe 
şi să-ţi spun, Frondoso, că 
tîrgul nostru cleveteşte 
că te plac şi că mă placi. 
Zău, aşa nu se mai poate, 
căci ne tot pîndesc cu ochii 
şi, cum tu eşti un flăcău 
dintre cei dibaci în toate, 
întrecîndu-i mult pe alţii, 
şi prin trai îmbelşugat, 
şi prin vino-ncoace-ncît 
nu-i flăcău şi nu e fată,
pe cîmpie şi-n dumbravă,
care să nu spună azi
că doar una sîntem noi ;
şi cu toţii-aşteaptă ziua
cînd părintele Chamorro
va să ne binecuvînte
aşteptata cununie,
predicînd de la amvon.
Tu, mai bine, grijă ai,
măi, Frondoso, ca, la toamnă,
lui să-i fie plin hambarul
şi-n butoaie s-aibă vin,
că mi s-a urît şi mie
cu aceste-nchipuiri.
Eu am somn tihnit şi, zău,
nu mă rod asemeni griji.

FRONDOSO
Laurencia, frumoaso; 
tare crudă eşti cu mine, 
cînd tu ştii că mor de dor 
să te văd şi să te-aud. 
Dacă ştii că visul meu 
este să mă-nsor cu tine, 
rău îmi răsplăteşti iubirea.

LAURENCIA
Dau şi eu cit pot, Frondoso.

FRONDOSO   
Oare este cu putinţă 
ca deloc să nu te doară 
faptul că mă perpelesc, 
că nu beau şi nu mânînc,
Cum poţi fi atît de crudă 
tu, cînd ai un chip de înger ? 
Doamne, ah, turbez de ciudă !

LAURENCIA 
Vino-ţi, măi, Frondoso, -n fire.

FRONDOSO
O să-mi vin în fire cînd, 
ca doi gingaşi porumbei, 
la biserică, iubito, cioc în 
cioc şi gîngurind, 
ne vom duce amîndoi.

LAURENCIA
Lui Juan cel Roşu spune-i 
asta, căci e unchiul meu 
şi pot multe să se-ntîmple, 
chiar dacă prea drag nu-mi eşti.

FRONDOSO 
Doamne, vine seniorul !

LAURENCIA
Poate-i dus la vînătoare ; 
ia ascunde-te-n tufişuri.

FRONDOSO
Ah. plesnesc de gelozie ! 
(Se ascunde.)


SCENA XI
COMANDORUL, cu o arbaletă; 
LAURENCIA, FRONDOSO,ascuns

COMANDORUL
Ah, nu-i rău deloc să umbli 
să vînezi un căprior 
şi să dai de-o căprioară 
preafrumoasă... Zău, nu-i răii !

LAURENCIA
Ia, mă odihneam oleacă, 
după ce-am spălat la rufe, 
dar mă-ntorc la rîu, poruncă 
dacă-mi dă Domnia ta.

COMANDORUL
Ah, nespusa ta cruzime, 
Laurencia, frumoaso, 
zău că urîţeşte nurii 
ce ţi-i dete cerul sfînt, 
de te fac să pari un monstru 
însă dacă alte daţi 
ai fugit de ale mele 
drăgăstoase rugăminţi, 
mi-i, aici, prieten cîmpul 
tainic şi pustiu şi mut. 
Tu să fii atît de mîndră, 
încît chipul să-ţi întorci 
de la seniorul tău, 
ah, deloc nu se cuvine. 
Oare nu mi s-a supus 
tînăra Sebastiana 
a lui Pedro, zis cel Gras, 
chiar dacă ştia o lume 
că era căsătorită ?
Ori nevasta lui Martin 
Paso, la doar două zile 
după vesela lor nuntă ?

LAURENCIA
Da, senor, însă ştiu toți 
că li se dusese buhul 
că umblaseră cu alţii 
pe a dezmăţării cale, 
căci ari fost flăcăi destui 
ce s-au desfătat cu ele. 
Mergi, senor, cu Dumnezeu 
şi vînează-ţi căpriorul, 
căci de n-aş vedea că porţi 
pe-al tău piept această cruce, 
zău c-aş zice că eşti dracu', 
căci prea mult mă ispiteşti.

COMANDORUL 
Tu eşti dracul gol, codano ! 
Ia să-mi pun jos arbaleta. 
(Lasă arbaleta la pămînt.)
...................................
Mîinile la treabă treacă, 
fără vorbă multă !

LAURENCIA
Cum ?
Ce faci ? Ţi-ai ieşit din minţi ?

COMANDORUL 
Nu te-mpotrivi !

FRONDOSO 
(din tufiş.)
De-i iau
arbaleta, n-o să poată 
el la umăr să şi-o pună. 
(Ridică arbaleta.)

COMANDORUL 
Ei, destul ! Stai blinda !

LAURENCIA
Ceruri,
ajutaţi-mă !

COMANDORUL
Dar singuri 
sîntem, fată — nu te teme.

FRONDOSO
O, mărinimos senor, 
Lasă fata asta-n pace, 
că de nu, ilustru-ţi piept 
va sta ţintă şi mîniei, 
cum şi supărării mele, 
chiar de porţi o sfîntă cruce.

COMANDORUL
Ciine, marş de-aici !

FRONDOSO
Nu-s cîine ! 
Laurencia, hai, fugi !

LAURENCIA
Oh, Frondoso, să ai grijă 
de ce faci.


FRONDOSO
Fugi, fugi odată, 
(Laurencia iese din scenă.)


SCENA XII
COMANDORUL. FRONDOSO

COMANDORUL
Bată-l Dumnezeu pe cel 
ce de armă se desparte ! 
Arbaleta mi-am lăsat 
jos, vînatul să nu-l sperii.

FRONDOSO
Vezi, senor, de seamă bagă, 
că apăs — şi mori pe loc.

COMANDORUL
A fugit... Mîrlane, zvîrle 
arbaleta ! Fă ce-ţi spun, 
ticălosule nemernic !

FRONDOSO
Cum ? Să-mi iei cu arma viaţa ? 
Vezi, senor, că este surdă 
dragostea şi nu ascultă 
de porunci — cînd stă pe tronu-i.

COMANDORUL
Ce ! Un om viteaz ca mine 
spatele o să-i întoarcă 
unui ţărănoi ? Hai, trage, 
laş infam — şi te păzeşte,
căci sînt gata chiar să-ncalc 
legile cavalereşti.

FRONDOSO
Ba, nici gînd să trag.. Eu mi-s 
mulţumit cu starea mea, 
şi cum sînt silit să-mi apăr 
viaţa greu primejduită, 
plec cu tot cu arbaletă. 
(Iese din scenă.)

COMANDORUL
Ce-ntîmplare neplăcută ! 
Însă mă voi răzbuna 
crunt pentru sfruntarea asta. 
Ah, de ce nu m-am luptat, 
chiar aşa, cu el ? O, ceruri, 
simt că mor de grea ruşine !




ACTUL II







SCENA I 
ESTEBAN, un REGIDOR    

ESTEBAN     
Cum sănătate î li urez, doresc
să ţinem strîns grînetul în hambare.
începe anul prost şi nefiresc ;
deci, pentru ceasuri grele, la păstrare
să ţinem grîna, spre folos obştesc

REGTDORUL
Mereu am zis : se cere grijă mare 
cînd trebile obşteşti îţi sînt povară.

ESTEBAN
Părerea comandorului se ceară, 
căci astrologii sînt neştiutori, 
dar capetele-mpuie ei, din greu, 
cu taine mari care, adeseori, 
ştiute-s doar de bunul Dumnezeu, 
vorbind, ca teologii visători, 
despre trecut şi viitor mereu. 
Dar de întrebi ce numai ieri a fost, 
ci nu ştiu al trecutei zile rost,
Ce, oare norii stau la ei în casă ? 
Şi mersul tainic al atîtor astre ? 
Pe unde văd ei, de ne bagă-n groază, 
ce se petrece-n slăvile albastre ? 
Pe semănat nu plin o dare grasă, 
cum şi pe grîu şi orzurile noastre, 
pe castraveţi, pe verze şi dovleci, 
cînd li-s găoazele dovleci în veci. 
Spun că-n ăst an un mare om va piere, 
şi piere unul tocma-n Transilvania ; 
că vin va fi puţin, dar multă bere 
va ferici,-n acelaşi an, Germania ; 
că n-or avea gasconii multe mere  
şi tigrii înmulţi-s-or în Hircania, 
de pînă semeni, ori nu semeni, iată 
că te apucă iarna-ncrîncenată.



SCENA II
LEONELO, BAR1LDO. aceiaşi.

leonelo
Tîrziu picarăm prinsă văd că este 
bîrfelniţa.

barrildo 
Cum. Cu în Salamancă ?

leonelo    
Povestea-i lungă.

barrildo
Prins-am eu de veste 
că-nveţi cît Bartolo şi-ţi merge fleanca...

LEONELO
Nici cit unui frizer... E o poveste 
cu facultatea asta : dai la bani, ca 
să-nveţi amestecat.

BARRILDO
Ești cărturar!

LEONELO 
Am învăţat temeinic multe, dar...

BARRILDO
Se tipăresc atîtea cărţi acum, 
că toţi se socotesc mari cărturari.

LEONELO
Ba, greu fiind s-alegi dintr-un duium
de cărţi, sînt înţelepţii tot mai rari ;
în minţi e-un talmeş-balmeş — şi simţi cum
zadarnice-s sforţările prea mari.
Cum titluri multe,-n raft, îţi dau de furcă,
şi cel eu cartea-ndătinat o-ncurcă.
Tiparul e o artă minunată
şi a vorbi-mpotrivă-i n-o să-ncerc,
căci pentru veacuri păstrător se-arată,
de opere, ce-n veci nu se mai şterg
din minţi. E arta asta inventată
de-un neamţ vestit, pe nume Gutenberg.
Născut în Mainz, e întrecută-n toate
de faimă marea lui însemnătate.
Dar mulţi din cei ce-aveau înrîurire
prin tipărita slovă şi-o pierdură.
Mulţi tipăreau, în vorbe fără şire,
prostii, sub nobilă iscălitură ;
mulţi, duşmănind vreun ins eu îndîrjire,
pun sub tipar cîte-o mîzgălitură 
şi o împrăştie-n întreaga lume, 
sub al urâtului de dînşii nume.

BARRILDO 
Eu, Leonelo, nu cred asta.

LEONELO
Prostul
pe cărturar e drept să se răzbune.

BARRILDO 
Tiparului i-i mare-n lume rostul.

LEONELO
Trecut-au veacuri fără el... Ia spune, 
sfinţi Ieronimi sau Augustini, cu postul 
îndătinaţi, mai sînt azi ? Vreo minune 
mai fac de cînd tiparu-i mare artă ?

BARRILDO
Ursuz eşti... Hai să stăm — şi las-o moartă.


SCENA III 
JUAN cel ROŞU, un ŢĂRAN, aceiaşi.

JUAN CEL ROŞU
Drept zestre, trei moşii de-ajuns, zău, nu-s, 
de vrei să faci în veacul nostru faţă. 
E-un fapt pe care îl cinstesc nespus 
şi nobili, şi ţărani în. astă viaţă.

ŢĂRANUL 
Cu comandorul ce-i ?

JUAN CEL ROŞU
Pe rele-i pus .
S-a dat la Laurencia... Prost se-nvaţă

ţăranul
E om mai muieratic, mai hain ? 
Vedea-l-aş spinzurat colo,-n măslin !



SCENA IV 
COMANDORUL, ORTUNO, FLORES, aceiaşi.

COMANDORUL 
Oameni, Domnul v-aibă-n pază.

REGIDORUL
O, senor...

COMANDORUL
Staţi, staţi în pace.

esteban
Loc stăpînului se face 
unde el mereu se-aşează...   
Noi stăm bine şi-n picioare:

COMANDORUL
Staţi.   

ESTEBAN
Cum ne cinsteşti, fireşte, 
te cinstim, căci nu cinsteşte 
omul care cinste, n-are.

COMANDORUL
Să stăm jos cu toţii dar. 
Vreau să vă vorbesc.

ESTEBAN
Senor,
oare l-ai văzut, ca-n zbor, 
pe acel grozav ogar ?

COMANDORUL
Slujitorii mei, alcalde, 
sînt uimiţi de cum aleargă.

ESTEBAN
Zău, nici hoţu,-n lumea largă, 
nici fricosul, cînd prea cald e 
focul luptei, chiar aşa 
nu aleargă... Maică, maică !

COMANDORUL
Îmi cam scapă-o iepuroaică ; 
asmuţeşte-l după ea.

ESTEBAN
I-auzi, drace ! Cum adică ? 
Unde-i urecheata aia, 
că asmut pe loc potaia.

COMANDORUL 
Nu-i departe — şi ţi-e fiică.

ESTEBAN 
Fiica mea !

COMANDORUL
Da.

ESTEBAN
Şi pe dînsa 
vrei s-o prinzi, senor !

COMANDORUL
Vezi bine.
Mustr-o, căci, faţă de mine,  
prea multă mîndrie strîns-a. 
Alta, şi ea tot nurlie, 
(soţul ei era ici), cînd semn 
i-am făcut, simţi îndemn 
la-ntîlnire-n trap să vie.

ESTEBAN
Ce ruşine ! Dar, senor,
prea eşti slobod, zău, la gură.
Asta lumea n-o îndură.

COMANDORUL
Ce ţăran bun orator ! 
Flores, din Aristotel, 
din Politica să-i dai 
să citească.

ESTEBAN
Vrem un trai 
drept, cinstit -— şi nu altfel, 
în Fuenteovejuna 
oameni vrednici sînt, să-i lauzi.

LEONELO 
Ce neobrăzare ! I-auzi !

COMANDORUL 
(regidorului.) 
Te-am jignit cumva ?

REGI DORUL
Întruna 
tot vorbeşti ce nu se cade 
şi onoarea noastră vrei, 
fără bun şi drept temei, 
parcă, să o vezi cum scade.

COMANDORUL
Voi aveţi onoare ? Ce 
cavaleri de Calatrava ?

REGIDORUL
Crucii-i poartă unii slava, 
dar au sîngele, he, he, 
nu tocmai curat, ca noi.

COMANDORUL
Cum ? Pe-al meu cu-al vostru-un pic 
de-l amestec, eu vi-l stric ?

REGIDORUL 
Dacă nu prea e de soi...

COMANDORUL
Cum o fi, le măguleşte 
pe-ale voastre dragi neveste.

REGIDORUL
Tot ce spui minciună este. 
Iarăşi ne jigneşti, fireşte.

COMANDORUL
Ce ţărani plictisitori, 
la oraşe minunat e,
căci nu-ţi pune beţe-n roate
nimeni ; ba, adeseori, 
soţii-s bucuroşi cînd au 
oaspeţi ale lor soţii.

esteban
E pe dos la noi, să ştii, 
şi ţi-o spun, senor, pe şleau 
şi-n oraşe-s legi — şi nici 
Dumnezeu orice nu iartă.

COMANDORUL 
Hai, căraţi-vă !

ESTEBAN
Ne ceartă ? Cine-i de prisos aici ?

COMANDORUL
Vreau să văd că nu rămîne 
din voi urmă-aici !

ESTEBAN
Da, gata,
am plecat.

COMANDORUL
Nu roată gloata.

FLORES 
Nu te-nfuria, stăpîne,

COMANDORUL
Ei în lipsă, pe la spate, 
toţi să mă bîrfească vor.

ORTUNO 
Fii, senor, mai răbdător.

COMANDORUL
Am răbdat chiar peste poate. 
Cîte unul, nu duium, 
să se ducă pe la case.

LEONELO 
Ce mi-i dat să văd, Cristoase ?

ESTEBAN
Eu o iau pe-aici, oricum.
(Ţăranii ies din scenă.)



SCENA V 
COMANDORUL, ORTUNO, FLORES

COMANDORUL 
Ce ziceţi de-această gloată ?

ORTUNO
Nu-s făţarnici, nu ştiu multe 
şi nici chef nu au s-asculte, 
cînd nemulţumiţi se-arată.

COMANDORUL 
Ce, mi-or fi egali ?

FLORES 
Defel.

COMANDORUL
Şi să-i las nepedepsit 
pe ţăranul răzvrătit, 
cu-arbaleta mea la el ?

FLORES
Azi noapte-am crezut că-i la 
Laurencia, la poartă. 
I-am lăsat urechea spartă 
unuia ce-i semăna — 
îmi păruse — la statură.

COMANDORUL 
Unde-o fi Frondoso-acela ?

FLORES
Cică tot mai umblă lela, 
pe aici, prin bătătură.

COMANDORUL
Ce spui ? Tot mai îndrăzneşte, 
cînd a vrut să mă omoare ?

FLORES
Prins va fi curînd, se pare, 
ori ca, în cîrlig, un peşte, 
ori ca pasărea în laţ.

COMANDORUL
Cînd eu groază bag, cu spada,-n 
Cordoba şi în Granada, 
un ţăran să văd că — haţ — 
arbaleta-n piept mi-o pune ! 
Flores,lumea e pe ducă !

FLORES 
Dragostea-i ades năucă.

ORTUNO
Viu eşti şi, deci, gânduri bune 
pentru el să ai s-ar cere.

COMANDORUL 
Vreau, Ortuno, s-am răbdare ; 
altfel, astă aşezare 
ai vedea pe loc cum piere 
sub potop de fier şi foc, 
dar pândind prilej prielnic, 
răzbunarea-n frâu vremelnic 
mi-o mai ţin puţin pe loc. 
Ce-i cu Pascuala ?

FLORES
Zice
că s-o mărita curând.

COMANDORUL 
Chiar şi crede-n acest gînd ?

FLORES
Mai plăcut — şi -aici e-aice — 
îţi va da apoi răsplata.

COMANDORUL 
Şi Olalla?

ORTUNO
O dulceaţă 
de răspuns.

COMANDORUL
Tot şugubeaţă ?

ORTUNO
Are un logodnic fată — 
zice că din ochi n-o scapă, 
de cînd daruri multe strîns-a 
şi te-ai dus cu noi la dînsa. 
Gelozia tare-l sapă, 
dar, de-o lasă el mai moale, 
ai s-o vezi ca mai nainte.

COMANDORUL
Ah, nădăjduiesc fierbinte, 
dar îmi stă ţăranu-n cale...

ORTUNO
Umblă şi el, dar zadarnic...

COMANDORUL
Dar Ines ?

FLORES 
Care Ines?

COMANDORUL 
Ei, a lui Anton.

FLORES
Ades 
te-nfruptaşi din al ei farmec. 
I-am vorbit la grajd — şi-i rost, 
pe acolo, dacă vrei..

COMANDORUL 
Ah, îmi plac aste femei, 
dar le răsplătesc mai prost. 
Dacă şi-ar cunoaşte, Flores, 
ele-adevăratul preţ !

FLORES
Pentru omul iubăreţ
stup de desfătate ore-s.
Cînd le cucereşti uşor,
iute-n piept se stinge oful.
Zice însă filozoful
că sînt şi femei ce-i vor
pe bărbaţi, cum forma vrea
al materiei veşmînt.
Că şi de-astea-n lume sint,
n-ai de ce te supăra,

COMANDORUL
De iubire nesătul, 
cînd arzi tot în foc şi pară, 
vrînd izbîndă mai uşoară, 
nu o preţuieşti destul. 
Orişicît de crud, hain, 
doru-n lanţul lui te-a prins, 
uiţi de focul viu, încins, 
cînd te costă prea puţin.


SCENA VI 
CIMBRANOS, aceiaşi.

CIMBRANOS 
Comandorul e aici ? 

ORTUSO 
E în faţa ta şi nu-l vezi ?

CIMBRANOS
O, viteze Fernân Gomez, 
schimbă-ţi verdea ta beretă, 
schimb-o iar cu coiful luciu !
Schimbă mantia cu-armura, 
căci e don Rodrigo strîns 
ca în cleşte de maestrul 
cel de Santiago, cum 
şi de contele de Cabra, 
în Ciudad Real trimişi 
de-a Castiliei regină, 
şi-i pe cale să se piardă 
ceea ce, pe Calatrava, 
ştii că l-a costat mult sînge. 
De pe-ale cetăţii ziduri 
se şi văd, în timpul zilei, 
lei cum şi cetăţi pe steaguri, 
cum şi-aragoneza stemă. 
Chiar de portughezul rege 
ar dori acum să-i sară 
lui Giron în ajutor, 
greu ar fi pentru maestru 
să se-ntoarcă la Almagro, 
viu, nevătămat, senor. 
Saltă deci în şa, îndată, 
căci, văzîndu-te o clipă, 
s-or întoarce înapoi, 
în Castilia, duşmanii.

COMANDORUL
Gata, nu-i timp de palavre 
Tu, Ortuno, o trompetă

dă porunci să sune-n piaţă. 
Cîţi soldaţi am eu pe-aici ?

ORTUNO 
Cred că vreo cincizeci, senor.

COMANDORUL 
Toţi pe cai să salte-ndată !

CIMBRANOS
Dacă-ntîrzii, regele
domn va fi-n Ciudad Real !

COMANDORUL
N-o să fie, nu-te teme. 
(Ies din scenă.)



SCENA VII
Cîmpie lîngă Fuenteovejuna. 
LAURENCIA şi PASCUALA, fugind ; MENGO.

PASCUALA 
Mengo, stai cu noi I

MENGO
Ei, lasă, 
tot vă temeţi ? Zău că-i bună !

LAURENCIA
E mai bine ca-mpreună 
săne ducem noi acasă, 
ca să nu ne iasă-n cale.

MENGO 
Blestemat să.fie, drace !

LAURENCIA
Ziua nu ne lasă-n pace, şi 
nici noaptea..

MENGO
Se prăvale 
trăsnetul asupra lui 
şi-n văpaia lui să-l ardă, 
încît viața să şi-o piardă, 
s-avem pace iar.

LAURENCIA 
Om nu-i !
Fiară-i ciumă și venin	

MENGO
Mi s-a spus cum că Frondoso, 
apărîndu-te, a scos-o 
la liman cu-acest hain, 
şi-arbaleta-n piept i-a pus.

LAURENCIA
Mengo, nu-mi plăceau bărbaţii, 
dar, de-atunci, îmi sînt ca fraţii 
şi nu-i mai privesc de sus. 
Ah, Frondoso ce curaj 
a avut! Să-l coste poate 
viaţa!

MENGO  
Adevărul spus-ai 
şi să fugă cred că-i musai.

LAURENCIA
Chiar de drag mi-i, peste poate, 
eu îi dau acelaşi sfat, 
dar primeşte sfatul meu 
dispreţuitor, mereu, 
furios şi-ntărîtat. 
Iară comandorul jură 
că să-l spînzure i-i vruta 
de-un picior.

PASCUALA    
Lovi-l-ar guta !

MENGO
Pietrele mai pe măsură 
i-s — şi jur în clipa asta 
c-am pietroaie în desagă, 
de-i crap capul, fată dragă, 
şi îi sparg în ţăndări ţeasta, 
că mai dezmăţat e, zău, 
ca acel roman, Sabal.

LAURENCIA
Ăla-i Heliogabal, 
crud, neomenos şi rău.

MENGO
Fie şi Alababal.. 
Cu istoria stau prost 
şi-ăla, dezmăţat de-a fost, 
n-a fost chiar în aşa hal. 
Oare a plodit natura 
om mai rău ca ăst Fernan 
Gomez ?

PASCUALA
Nu, că-i prea tiran 
şi-i ca tigrul stîrpitura.



SCENA VIII 
JACINTA, aceiaşi.

JACINTA
Ajutor, prietenia
şi la rău de ne mai leagă !

LAURENCIA 
Ce-ai păţit, Jacinta, dragă ?

PASCUALA 
Eşti cu noi.

JACINTA
Mi-i grea urgia, 
căci leiţi nu-n arme, ci-n 
mişelie, vin avan 
slujitorii lui Fernan ; 
să mă ia la dînsul vin, 
la Giudad Real !

LAURENCIA
Te aibă 
Domnu-n pază. Glume face 
doar cu tine, însă, drace, 
s-ar ţinea de mine zgaibă.
(Iese din scenă,)

PASCUALA
Eu bărbat, Jarinta, nu-s : 
cum să te-apăr eu, anume ? 
(Iese din scenă.)

MENGO
Eu, în schimb, am chip şi nume 
de bărbat —nimic de spus. 
Lîngă mine stai.

JACINTA
Ai armă ?

MENGO 
Cea dintîi pe-a lumii vatră.  

JACINTA 
Unde-i ?

MENGO
Icea, vezi ? O piatră 
zău că orice ţeastă sfarmă.



SCENA IX 
FLORES, ORTUNO, Soldaţi, JACINTA, MENGO.

FLORES 
Ai crezut că scapi cu fuga ?

JACINTA
Mengo, mor !

MENGO
Domni nobili, noi 
sîntem lucrători —si-apoi...

ORTUNO 
Aperi muieruşca..?

MENGO   
Ruga
mea s-o apere doreşte, 
căci i-s rudă-apropiată 
şi aş vrea, pe biata fată, 
să o apăr părinteşte!

FLORES
Omorîţi-l !

MENGO
Drace ! Uuuh, 
de-mi ies eu din pepeni tare, 
mă desfac ia cingătoare 
şi-mi slobod al vieţii duh! 


SCENA X 
COMANDORUL, CIMBRANOS, aceiaşi.

COMANDORUL
Ce e ? Pentru orice fleac sînt silit în şa să sar ?

FLORES
Ţărănoii ăştia, iar,
tot pe răzvrătiţii fac
şi ne-nfruntă — şi-ar fi cazul
să le vii de hac odată.

MENGO
Milă ai, senor, căci iată , 
care-i buba şi necazul :

pedepseşte-i pe soldaţii 
ce, în al tău nume, cică, 
vor pe biata mititică 
s-o răpească, blestemaţii. 
Fii, senor, cu gînduri bune  
voie dă-mi s-o iau cu mine.

COMANDORUL
Voie le dau lor, pe tine 
chiar pe loc să se răzbune. 
Praştia !

MENGO 
Senor ?

COMANDORUL
Cu ea
să-i legaţi ! Îi va intră-n os ? 
Haideţi, Flores şi Cimbranos. 
Şi Ortuno !

MENGO
Deci aşa 
faci dreptate tu, senor !

COMANDORUL
în Fuenteovejuna 
nu-s bîrfit întotdeauna ?

MENGO    
Care e greşeala lor ?

FLORES 
Să-l ucidem? 

COMANDORUL
Nu mînjiţi 
nişte arme ce-n alt loc, 
s-or slăvi-n al luptei foc.

ORTUNO 
Cum să-l pe...

COMANDORUL
Să-l biciuiţi ! 
Strîns legat de-acel stejar, 
gol-goluţ el să rămîie, 
şi vă faceţi bici din frîie.

MENGO 
Milă ! Nobil eşti !

COMANDORUL
Amar
daţi-i peste piept şi coapsă ! 
Zboare ţinte din curele.

MENGO
Pentru-asemeni fapte rele 
nu ai tu, cer sfînt, pedeapsă ? 
(Flores, Ortuno şi Cimbranos îl duc pe Mengo.)



SCENA XI 
COMANDORUL, JACINTA, Soldaţi.

COMANDORUL
Tu, ţăranco, fugi ? Vai, vai ! 
E mai bun un lucrător 
ca un mare senior ?

JACINTA
Cinstea-ţi cer să mi-o redai, 
căci tu cinstea mi-ai răpit, 
să mă iei cu tine vrînd.

COMANDORUL 
Doar aşa, avind de gînd ?

JACINTA
Da, că tata-i om cinstit. 
Nu-i de nobil neam, ca tine, 
da-i mai nobil la purtare.

COMANDORUL
Astă încăpăţânare 
ţărănească, vezi tu bine, 
mă-nrăieşte doar. Ei, hai !

JACINTA 
Unde ?

COMANDORUL
Vii cu mine.

JACINTA
Nu !
Vezi ce faci, senor ! 

COMANDORUL
Eu văd
că ţie-a dor de un prăpăd
şi vei merge, fată, cu
toţi soldaţii, ca povară
să nu-mi fii, pe drumuri, mie.

JACINTA
Ah, pe mine, cîtu-s vie, 
nu m-or face de ocară.

COMANDORUL 
Haide, mişcă !

JACINTA
Ah, senor,
fie-ţi milă !

COMANDORUL
Nu se poate.

JACINTA
Cerurilor cer dreptate 
şi mă-ncred în mila lor ! 
(Soldaţii o iau pe Jacinta.)



SCENA XII
Stradă în Fuenteovejuna. 
LAURENCIA, FRONDOSO

LAURENCIA
Ah, Frondoso, cum cutezi 
să te-araţi aici la faţă ?

FRONDOSO
Cutezanţa ta mă-nvaţă 
ce-i curajul, fi'ncă, vezi, 
i-am zărit pe comandor 
de pe deal, de sus, cum pleacă, 
şi-mi trecu şi frica.dacă
tu n-ai frică. Plece-n zbor 
şi de-ntors să n-aibă parte.

LAURENCIA.
Nu, să nu-l blestemi ! Toţi ştiu 
că rămîne omul viu 
de-i trimis aşa la moarte.

FRONDOSO
De-i aşa, trăiască-n veci, 
căci, dacă-i urez de bine, 
cazul iar pe dos devine 
şi-o să moară scîrba, deci. 
Laurencia, iubito, 
vreau să aflu de ţi-s drag, 
de-o voi trece peste prag 
pe mireasa ce-am dorit-o. 
Toţi sătenii vorbe-nşiră 
că ne-am fi legat pe veci, 
dar nu văd nimic şi, deci, 
stă tot tîrgul şi se miră. 
Tu de toane te mai lasă 
şi răspunde, da sau nu.

LAURENCIA
Pot să afle, ei şi tu,
că zic da şi nu-s ţîfnoasă,      

FRONDOSO
Ah, sărut cu plecăciune 
glezna ta, ce-i o dulceaţă ! 
Simt că-ncep o nouă viaţă, 
cu frumoase gînduri bune.

LAURENCIA
De vrăjeli, Frondoso, dragă,
te mai lasă — şi fii gata 
să vorbeşti pe loc cri tata. 
Treaba asta nu-i de şagă ; 
uite-l chiar, cu unchiu' meu. 
Eu, Frondoso, spun că ţie 
drag mi-ar li să-ţi fiu.şoţie.

FRONDOSO	
Să m-ajute Dumnezeu ! 
(Laurencia intră în casa ei.)


SCENA XIII 
ESTEBAN, REGIDORUL, FRONDOSO

ESTEBAN
S-a purtat de-a scos din fire 
târgul tot — şi asta-i groaznic. 
E-un destrăbălat obraznic 
şi nu merită cinstire. 
În nimic n-are măsură, 
cînd, ades, l-apucă sminta. 
Sărăcuţa de Jacinta 
cîte n-a-ndurat şi-ndură!

REGIDORUL
Vin acum la cîrmă, iată, 
spanioli catolici regi 
şi prea dreptelor lor legi 
s-o supune ţara toată. 
Santiago şi dă iama 
în Ciudad Real, pe cal. 
Pe Giron al morţii val
n-o să-l ierte —îţi dai seama ? 
De Jacinta rău îmi pare, 
că era cuminte, zău.

ESTEBAN 
Mengo biciuit fu rău.

REGIDORUL
Are, bietul, o spinare
neagră cum nu-i nici cerneala.

ESTEBAN
Taci, că ard de ciudă cînd 
fărdelegilor, pe rînd, 
să le ţin vreau socoteala. 
Ah, şi ăst toiag-însemn 
nu-mi ajută !

REGIDORUL
Crezi că tu, deci, 
slujitorii să i-i judeci 
eşti chemat ?

ESTEBAN
Mai simţi îndemn 
s-afli şi-alte fărdelegi ? 
Pe-a lui Pedro cel Gras ştii 
că a necinstit-o şi 
ceasuri lungi, apoi, întregi, 
slugilor le-a dat-o ?

REGIDORUL
Oare
cine ne ascultă ? Ei, 
cine-i ?

FRONDOSO
Eu şi, dacă vrei 
să-mi dai încuviinţare...

REGIDORUL
Ah, Frondoso,-n casa mea 
voie tu să-mi ceri vreodată ? 
Drag îmi eşti ca unui tată — 
ştii prea bine că-i aşa. 
Ca pe-un fiu doar te-am crescut.

FRONDOSO
O, senor, dacă ţi-s drag,  
o nădejde mare trag  
ştii din cine m-am născut,..

ESTEBAN
Ţi-a făcut vreun rău şi ţie 
Fernan Gomez ?

FRONDOSO
Nu puţine
rele mi-a făcut.

ESTEBAN
Vezi bine, 
inima-mi spunea că ştie,

FRONDOSO
Zic şi eu, în clipa asta,
cînd mi-ai spus că drag îţi sînt,
că să-mi fie-aş vrea, curînd,
Laurencia nevasta.
De mi-a dat: imbold, speranţa,
iartă graba gurii mele
Unii zic că,-n toate cele 
mi-i prea mare cutezanţa.

ESTEBAN
Ah, Frondoso, tu-mi lungeşti 
viata în aceste vremuri 
cînd de-o spaimă mă cutremur 
ce mă strînge-n dinţi de cleşti. 
Cerului îi mulţumesc 
c-o să-mi aperi cinstea tu 
şi iubirii, ce te vru 
curajos, curat, firesc. 
Dar se cade-al tău părinte 
să-şi dea şi el învoirea. 
Eu aştept cu drag nuntirea 
şi să-ţi spun pot, dinainte, 
că sînt fericit nespus 
şi-s de toate cele gata.

REGIDORUL
Numai poate că şi fata 
ar avea ceva de spus.

ESTEBAN
Nu-ţi fă griji din partea ei, 
că doar s-au văzut cam des 
şi-ntre ei s-au înţeles. 
Să vorbim, cu drept temei, 
despre zestrea ei : să ştii 
că uşoară e tocmeala. 
Dacă-mi fac eu socoteala, 
am doi, trei maravedi.

FRONDOSO
N-am nevoie de-astea.toate ; 
n-am nevoie eu de zestre.

REGIDOBUL
Fără zestre în căpestre 
de se bagă, dă-i-o, frate !

ESTEBAN
Bine, bine... Ce zici, însă, 
nu-i cerem şi ei părerea ?

FRONDOSO
Drept ? n-ajungi nicăierea 
dacă fata e constrînsă.

ESTEBAN 
Laurencia !



SCENA XIV 
LAURENCIA, ieşind din casă; aceiaşi.

LAURENCIA 
Senor ?

ESTEBAN
Ei, vedeţi cu cită grabă 
a venit ? Auzi, întreabă 
de-ar fi bine, dumnealor, 
ca pe Gila, care ţie 
ţi-e prietenă prea bună, 
să i-o dăm, toţi împreună. 
Lui Frondoso de soţie, 
că mai rar ca el flăcău 
în Fuenteovejuna.

LAURENCIA 
Gila se mărită ?

ESTEBAN
Una
ştii mai bună ?

LAURENCIA
Eu ? Nu, zău
că e bună Gila.

ESTEBAN
Bine,
dar eu că-i urîtă spun
şi c-ar fi Frondoso bun,
mult mai bun chiar, pentru tine.

LAURENCIA 
Tot te tii de şotii !

ESTEBAN
Tot.
Zi, ţi-i drag ?

LAURENCIA
Păi, ce să zic ? 
Mi-e prieten bun, de mic, 
şi răspuns să-i dau cum pot 
cînd ştii bine că ?..

ESTEBAN
Dar vrei 
să-i spun eu un da ?

LAURENCIA
Da, bine, 
zi tu da-ul pentru mine.

ESTEBAN
Cea mai bună dintre chei 
dac-o am în mînă — gata, 
s-a făcut! Hai să mă laud 
şi cumătru-n tîrg să-mi caut.

REGIDORUL
Hai.

ESTEBAN
Ei fiule, ai fata, 
dar de zestre-al tău tătîne 
ce-o să zică ? Patru mii 
îi dau, de maravedi.

FRONDOSO
Vai, senor, zic să se-amîne 
treaba asta, că-mi faci rău 
şi mă simt jignit un pic.

ESTEBAN
Lasă, lasă, nu-i nimic. 
Vezi tu, dragul meu flăcău, 
că jignirea trece-odată, 
dar, gîndind la viitor, 
căsnicia n-are spor, 
fără zestre, niciodată. 
(Esteban şi regidorul ies din scenă.)

LAURENCIA
Eşti, Frondoso, mulţumit ?

FRONDOSO
Dacă-s mulţumit ! Nu simţi 
că aproape-mi ies din minţi 
de cît sînt de fericit ? 
Inima îmi rîde-n piept, 
Laurencia, iubito, 
căci comoara ce-am rîvnit-o 
o să fie-a mea, de drept. 
(Ies din scenă.)



SCENA XV
Cîmpie lîngă Ciudad Real. 
MAESTRUL DE CALATRAVA, COMANDORUL, 
FLORES, ORTUNO, Soldaţi.

COMANDORUL
Fugi, fugi, senor, căci n-ai altă scăpare.

MAESTRUL
De vină-s zidurile mult prea slabe 
şi prea puternica vrăjmaşă oaste.

COMANDORUL 
Îi costă sînge mult şi multe vieţi.

MAESTRUL
Şi nu s-or lăuda că, printre prăzi, 
se află şi drapelul Calatravei, 
căci i-am lipsit da gloria aceasta.

COMANDORUL 
Maestre, planul nu ţi-a izbutit,

MAESTRUL
Ce pot să fac cînd soarta oarbă-l nalţă 
pe unul azi — şi-l umileşte mîine ?

VOCI
(în culise.) 
Castilia, izbînditor ţi-e sceptrul !

MAESTRUL
Apar cununi de torţe pe creneluri
şi geamurile turnurilor nalte
se umplu de izbînditoare steaguri.

COMANDORUL
Pot să le umple cu vărsatul sînge, 
căci mai mult tragedie-i decît praznic.

MAESTRUL 
Mă-ntorc la Calatrava, Fernan Gomez.

COMANDORUL
Eu la Fuenteovejuna, cît
n-ai hotărît de rudele-ţi urmezi,
ori regelui Castiliei te pleci.

MAESTRUL 
Ce-am hotărît voi spune prin scrisori.

COMANDORUL 
Cu timpul, ai să tragi învăţăminte.

MAESTRUL
Ce cruntă lecţie mi-a dat de tînăr ! 
(Ies din scenă.)



SCENA XVI
Cîmpie lîngă Fuenteovejuna. 
Procesiune nupţială. Cîntăreti, MENGO, FRONDOSO, 
LAURENCIA, PASCUALA, BARRILDO, JUAN CEL ROŞU, ESTEBAN.

CÎNTÂREŢII
(cîntă.)
Mulţi ani, la mulţi ani 
mirii să trăiască ! 
Mulţi ani, la mulţi ani !

MENGO
Să scorniţi urarea asta
zău că mult v-aţi mai căznit !

BARRILDO
Ia fii tu mai iscusit,
alta să scorneşti:— şi basta.

FRONDOSO
Mengo să primească bice 
se pricepe — nu la vers.

MENGO
Unul ştiu de nu i-au mers
treburile pe aice
şi căruia comandorul...

BARRILDO
Taci, căci multor fiara asta 
necinstitu-le-a nevasta ! 
Groaznic simt şi-acu fiorul

MENGO
Ah, de-o sută de soldaţi 
biciuit am fost, cu larmă, 
şi-aveam praştia drept armă.
.............................................................
d'apoi pe-altul — nici nu-i spim 
numele, că-i om cinstit — 
cu o clismă l-a căznit, 
nebăgînd în el săpun 
ci cerneală şi nisip ! 
Poţi sa-nduri aşa ceva ?

BARRILDO
Deh, voia să rîdă...

MENGO
Na !
Clisma nu-i de rîs... Nu-i chip... 
Chiar de este sănătoasă, 
eu aş vrea să mor după-aia.

FRONDOSO
Ia mai zi urarea aia
care ştii că-i mai frumoasă.

MENGO
Mirii mulţi ani stea-mpreună,
fără pizmă, fără sfadă ;
gelozia cea neroadă
n-o cunoască ; totul strună
să le meargă — şi de bună
bătrâneţe ei să moară !
Mulţi ani, mulţi ani să trăiască !

FRONDOSO
Bătă-l Dumnezeu pe cel 
care a scornit cupletul!

BARRILDO 
L-a scornit pe loc.

mengo
Poetul
cred că face-n acest fel  
simigiul n-aţi văzut 
cum aruncă aluat 
în uleiu-nfierbîntat, 
pîn' ceaunul s-a umplut ? 
Şi ba-i ies, cînd îs întoarse, 
dolofane, rumenite, 
ba crăpate şi turtite, 
coapte bine ori prea arse. 
Şi poetul, cu cîntatul, 
cred că face cam aşa 
şi depinde ce maia 
are-ntr-însul aluatul. 
În ceaunul de hîrtie 
zvîrle versuri, cît se cere, 
tot crezînd c-a uns cu miere 
dulce niscaiva prostie. 
Dar cînd vrea ca alţii, încă, 
să le guste — fug de el. 
Singur le-a făcut ? La fel, 
tot el singur le mănîncă.

BARRILDO
Mengo de-aiureli te lasă ! 
Mirilor cuvîntul dăm.

LAURENCIA 
Mîna Vrem să-ţi sărutăm.

JUAN CEL ROŞU
Mie, fată preafrumoasă ? 
Ei, şi bunului tău tată 
sărutaţi-i-o acum.

ESTEBAN
Numai fericire-n drum 
să-ntîlneaseă viaţa toată.

FRONDOSO
Amîndoi, în ceasul sfînt, 
ne-aţi dat binecuvîntarea.

JUAN CEL ROŞU
Lăutari, porniţi cîntarea, 
că de azi un suflet sînt.

CÎNTAREŢII
(cîntă.)
Din Fuenteovejuna
iese, mări, o codană,
şi pe urma ei se ţine
mîndru cavaler ce poartă
roşa Calatravei cruce.
Printre ramuri ea se-ascunde,
ruşinoasă, turburată,
prefăcîndu-se că ea
nu l-ar fi văzut deloc.
„De ce te ascunzi,
tu, mîndră codană ?
Dorinţele mele
prin ziduri pătrund."
Cavalerul vine-aproape,
iar codana, speriată,
cearcă a schimba-n perdele 
ramurile cele dese. 
Însă cum cel ce iubeşte 
trece peste munţi şi mări 
cu nespusă uşurinţă, 
astfel dînsul îi grăieşte ? 
,,De ce te ascunzi, 
mîndră codană ? 
Dorinţele mele 
prin ziduri pătrund."



scena xvii
COMANDORUL, FLORES, ORTUNO, CIMBRANOS,
 Soldaţi ;aceiaşi.

COMANDORUL
Nunta s-o opriţi şi nimeni 
să nu plece de aici i

JUAN CEL ROŞU
O, senor, vezi, nu-i o joacă, 
dar cum Însuţi dai poruncă... 
Vrei un loc ? Te-ai şi întors 
cu viteaza ta oştire ? 
Ai învins ? Ei mai întreb !

FRONDOSO
(aparte.)
Sînt pierdut ! Mă scapă, Doamne !

LAURENCIA 
Fugi pe-aici. Frondoso, iute !

COMANDORUL 
Asta nu ! Pe Ioc legaţi-l !

JUAN CEL ROŞU 
Lasă-te, băiete, prins.

FRONDOSO 
Cum ? Tu vrei sa mă omoare ?

JUAN CEL ROŞU 
Pentru ce te-ar omorî ?

COMANDORUL
Nu-s eu om care ucide 
fără vină — căci de-aş fi, 
l-ar fi şi străpuns soldaţii 
care au venit cu mine. 
Duceţi-l la închisoare, 
unde, pentru vina lui, 
tatăl lui să-l osîndească.

PASCUALA 
O, senor, dar se însoară !

COMANDORUL
Şi ce-mi pasă că se-nsoară ? 
N-aveţi şi-alţi bărbaţi în tîrg ?

PASCUALA
De te-a supărat, tu iartă-l, 
căci eşti mare om, senor.

COMANDORUL
Nu cer judecată pentru vina lui faţă de mine, 
Pascuala, nu, ci pentru 
vina faţă de maestrul 
cel slăvit, Tellez Giron, 
Dumnezeu să-l aibă-n pază.
Fapta lui jigneşte-ntregul
ordin — în onoarea lui
şi se cere pedepsită
nemilos, pilduitor,
căci, mai ştii, mîine, poimîine,
unul s-o afla, ce oaste
împotrivă-i ridica-va,
căci doar ştiţi că, într-o seară,
comandorului cel mare,
(ce vasali leali !), în piept
i-a proptit o arbaletă.

ESTEBAN
Dacă unui socru i se 
cere-al dezvinovăţi, 
pot să spun că de mirare 
nu-i deloc că şi-a pierdut 
cumpătul în faţa ta, 
ca un om care iubeşte, 
Cînd, senor, Domnia ta 
încercai să-i iei nevasta, 
el firesc a apărat-o.

COMANDORUL 
Eşti un pisălog, alcalde.

ESTEBAN 
Mă închin supus, senor.

COMANDORUL
Nu voiam să-i iau nevasta, 
că doar nu-i era nevastă.

ESTEBAN
Asta vrut-ai, dar ajunge ! 
În Castilia sînt astăzi
regi, ce-o noua rînduială 
ne aduc —şi fard elegii 
îi pun frîu — şi n-or să-ndure, 
cînd, sfîrşind cu lupta cruntă, 
se vor odihni şi ei, 
ca, pe plaiurile lor, 
prin oraşe şi prin sate, 
mendrele să-şi facă oameni 
prea puternici, ce, pe piept, 
poartă-o cruce-aşa de mare. 
Regele pe piept şi-o pună, 
că-i o cruce hărăzită 
numai unui piept regesc, 
nu şi altui piept.

COMANDORUL
Toiagul
de alcalde să-i luaţi !

ESTEBAN
Ia-ţi-l sănătos, senor.

COMANDORUL
Ca pe-un cal mai nărăvaş, 
cu toiagul am să-l bat.

ESTEBAN 
Mi-eşti stăpîn — loveşte deci I

PASCUALA
Pe-un bărtîn să-l ciomăgeşti !

LAURENCIA
Fiica de te-a supărat, 
tu îl baţi pe tatăl ei ?

COMANDORUL
Ridicaţi-o ! S-o păzească 
zece inşi, cu străşnicie ! 
(ies din scenă Comandorul şi oamenii lui, 
ducîndu-i pe Frondoso şi pe Laurencia.)

ESTEBAN 
Cerul sfînt să-l pedepsească ! 
(Iese din scenă.)

PASCUALA 
Nunta s-a făcut prohod.

BARRILDO 
Nu-s bărbaţi în tîrgul ăsta !

MENGO
Eu port urmele de bici 
pe spinare, de se văd 
cardinalii, fără ca să 
te mai duci, cumva, la Roma. 
Alţii să se ia de dînsul.

JUAN CEL ROŞU 
Să ne spunem toţi cuvântul !

MENGO
Toţi să tacă-aici, senores, 
căci felii de somn, rotunde, 
din timpane mi-a făcut.



ACTUL III








SCENA I
Sala Consiliului Comunal din Fuenteovejuna. 
ESTEBAN, ALONSO, BARRILDO

ESTEBAN
Cum ? N-au venit la întrunire ?

BARRILDO
Nu.

ESTEBAN
Şi, între timp, primejdia tot creşte ! 

BARRILDO 
Norodul tot e-nştiinţat de-acu. 

ESTEBAN
Fiondoso-nchis în turn fu, mişeleşte ;
pe Laurencia ei mi-o luară
şi, dacă Dumnezeu nu-i ocroteşte...


SCENA II
JUAN CEL ROŞU, REGIDORUL, aceiaşi; apoi, MENGO, 

JUAN CEL ROŞU
Ei, Esteban, de ce dai sfară-n ţară, 
acum cînd taina s-o păstrăm se cere ?

ESTEBAN 
Mă mir că-i cumpătată astă sfară.

MENGO
Vin şi eu la-ntrunire, cu plăcere.

ESTEBAN
Un om cărunt, cu plînsu-n ochi, vă-ntreabă,
o, lucrători cinstiţi, ce jertfă mare
putem aduce ţării toţi, degrabă,
cînd ea-i pierdută .şi a ei onoare ?
Onoarea să ne-o apărăm e-o treabă
nespus de grea, căci unul n-a rămas
neobidit de acest crunt barbar.
Răspundeţi ; fiecare, ceas de ceas,
n-a fost obijduit şi nu-n zadar
vă plîngeţi unul altuia, mereu ?
Şi dacă totul pierdem, aşadar,
ce aşteptăm în ceasul ăsta greu ?
Urgie grea-ndurăm adînc nedreaptă,
dar în Castilia făcut-aii pace
iluştrii regi — şi-acuma se îndreaptă
spre Cordoba, cum spun nişte olace.
Doi regidori, deci, facă bună faptă,
mergînd spre ei, cît dînşii vin încoace,
şi-n Cordoba le cadă la picioare,
cerînd dreptate.

BARRILDO
Cît, prin fier şi foc, 
Fernando luptă încă, timp de noi 
n-o s-aibă... Deci, s-aflăm un alt mijloc.

REGIDORUL
De mi-ar fi sfatul ascultat de voi, 
noi tîrgul toţi l-am părăsi, pe Ioc.

JUAN CEL ROŞU 
Cum ? Timpu-i scurt...

MENGO
De află de-acest soi 
de întrunire, cruntă ne-o fi plata  
pe mulţi îi va ucide-acest tiran.

REGIDORUL
Corabia răbdării este gata, 
cu frînt catarg, să piară la aman. 
El unui vrednic om îi fură fata, 
ce capul obştei fost-a, an de an, 
şi-i rupe-n cap toiagul, pe nedrept! 
Ce sclav avu o soartă mai amară ?

JUAN CEL ROŞU 
Şi ce crezi tu c-ar fi mai înţelept ?

REGI DORUL
Ori să murim, ori ei prin noi să moară ! 
Ei sînt puţini, noi — mulţi.

BARRILDO
Dar oare-i drept
să ne lovim stăpînul ?

ESTEBAN
Peste ţară, 
un rege-i, după Dumnezeu, stăpîn — 
şi nu bărbaţi lipsiţi de omenie. 
Ce-o să păţim, lovind în ăst păgîn, 
de ne ajută cerul ?

MENGO
Pare-mi mie
că mi s-ar cere să mă cam înfrîn.
Eu mi-s dintre argaţi şi, de-o vecie, 
ei îs bătuţi de soartă — şi mă tem 
că o să-i pasca şi mai mari urgii.

JUAN CEL ROŞU
Dar e pe lume un mai crunt blestem ?
Doar pîrjolesc ogoare, case, vii !
Tirani sînt ! Deci — să moară ! Asta vrem !



SCENA III 
LAURENCIA, cu părul răvăşit; aceiaşi.

LAURENCIA
Ah, lăsaţi-mă să intru,
căci printre bărbaţi am dreptul
să stau şi eu la sobor,
căci părerea de nu poate
să şi-o spună o femeie,
poate, ah, în schimb, să urle...
Mă cunoaşteţi ?

ESTEBAN
Ceruri sfinte !
Nu e fiica mea ? 

JUAN CEL ROŞU
Cum ? Nu o
recunoşti ?

LAURENCIA
Sînt prea schimbată, 
încît şovăiţi cu toţii 
să mă recunoaşteţi !

ESTEBAN
Doamne,
fiica mea!

LAURENCIA 
Să nu-mi spui fiică.

ESTEBAN
Dar de ce ? Doar eşti lumina 
bieţilor mei ochi... De ce ?

LAURENCIA
Sînt pricini —şi prea destule, 
dar pricina cea dintîie 
e că laşi să fiu răpită 
de tirani nendurători 
și nu sari să mă răzbuni.
Încă nu eram nevasta 
lui Frondoso, ca să spui 
că era dator, ca soţ, 
el, pe loc, să mă răzbune. 
Tu erai dator cu asta, 
căci atîta vreme cit 
nu venise noaptea nunţii, 
tatăl numai şi nu soţul 
e atotrăspunzător. 
Doar, un giuvaer de cumpăr, 
însă nu mi-e dat în mînă,  
nu eu vinovată sînt 
dacă l-au furat tîlharii. 
M-a răpit sub ochii voştri 
Feman Gomez — şi voi oaia 
aţi lăsat s-o fure lupul, 
ca nişte păstori bicisnici !     
Ce junghere, -n pieptul meu,
oare nu se răsuciră ?
Ce cruzimi n-a fost să-ndur !
Ce ameninţări cumplite
şi ce silniciei de groază
mi-a fost dat s-aud, să sufăr,
eu, ca mîrşavei lui pofte
fecioria să-mi jertfesc !
Părul meu nu spune totul ?
Semnele de lovituri
nu vedeţi voi cum îmi lasă-n
carne dîre sîngerînde ?
Voi sînteţi bărbaţi ? Şi vrednici ?
Taţi şi rude sînteţi voi ?
Voi, cînd nici nu vi se rup
inimile de durere
cînd vedeţi ce crunt mă chinui ?
Oi sînteţi, cum bine zice
numele acestui tîrg,
zis Fuenteovejuna,
deci Fîntîna Turmelor.
Daţi-mi mie, daţi-mi arme,
căci voi sînteţi toţi de stâncă,
şi de bronz — şi tigri sînteţi !
Ah, nu.tigri, căci tigroaica
urmăreşte cu cruzime
pe acei ce-i fură puii
şi pe vînătorii lor
îi ucide mai nainte
de a fi ajuns la ţărmul
mării, să se-arunce-n valuri.
Nişte iepuri sînteţi voi
şi fricoşi, dintru născare,
şi barbari, nu spanioli !
Voi, găini neroade, voi.
ce-nduraţi ca alţi bărbaţi
cu-ale voastre dragi femei
cum vor ei să se desfete !
Furci de tors purtaţi la brîu ! 
Chiar, daee încingeţi; săbii ! ? 
Pentru Dumnezeu, se vede 
că muierile doar pot, 
să-şi mai apere-a lor cinste 
samavolnic, prihănită 
şi să şir o mai: spele-n sînge 
de tirani nendurători ! 
Iar voi meritaţi c-an voi 
doar cu pietre: să se-azvîrle, 
loaze, trepăduşii nemernici, 
mototoi, şi motofleţi! 
Deie-Domnul săi vă văd, 
mîine, -mpodobiţi cu şorţuri 
şi broboade şi boieli! 
Şi aflaţii că pe Frondoso, 
fără nici o judecată; 
sau strigare, comandorul 
de-un crenel are de gînd 
să îl spînzure, în turn ! 
Şi eu. voi la fel va face ! 
Şi mă bucur peste poate, 
mă, juma  bărbaţi, ce sînteţi, 
că rămîne tîrgul ăsta 
preacinstit fără muieri 
şi c-o să se reîntoarcă 
veacul-acela minunat, 
plin de amazoane, cane 
speriat-au ginţi odată !

ESTEBAN
Laurencia, eu nu fac 
parte dintre-aceia care 
pot să-ngăduie să li se 
dea astfel de denumirii
Singur sta-voi, să-l în frunt, 
chiar dacă întreaga lume 
mi s-ar pune împotrivă.

JUAN CEL ROŞU
Eu, la fel, elf iar de mă sperii 
de înaltul rang al său.

REGIDORUL 
Să murim, mai bine, toţi !

BARRILDO
Atîrnaţi de-un par o pînză —  
şi să moară ticăloşii!

JUAN CEL ROŞU
Care ne va fi porunca ?

MENGO
O să-l omorîm aşa, 
uite, fără vreo poruncă... 
Se-nvoiască tot norodul 
ca tiranii toţi să moara !

ESTEBAN
Toţi luaţi ţepoaie, furci, 
săbii, pari şi arbalete.

MENGO
Cei doi regi, stăpînii noştri,
să trăiască!	

TOŢI
Să trăiască mulţi ani, 
mulţi ani regii noştri !

MENGO
Moarte crunţilor tirani 
trădători!

TOŢI
Să-şi afle moartea 
toţi tiranii trădători! 
(Toţi bărbaţii ies din scenă.)

LAURENCIA
Duceţi-vă — şi v-ajute 
cerul sfînt ! Iar voi, femei 
din tot tîrgul, fuga daţi ! 
Adunaţi-vă la luptă 
pentru cinste noastră scumpă !



SCENA IV
PASCUALA, JACINTA, alte Femei; LAURENCIA.

PASCUALA 
Ce se-ntîmplă ? Ce tot strigi ?

LAURENCIA
Nu vezi cum se duc cu toţii
să-l ucidă pe Fernân
Gomez ? Cum bărbaţi, flăcăi,
chiar şi băieţandri merg
gîndul crunt să-şi pună-n faptă ?
Se cuvine oare, însă,
ca doar ei să facă asta ?
Nu femeile au fost
cele mai adînc jignite ?

JACINTA 
Şi tu ce vrei ? Spune-odată !

LAURENCIA
Vreau ca-n rînduri de bătaie 
să ne strîngem toate-acum 
şi să săvîrşim un lucru 
de să tremure tot tîrgul. 
Tu, Jacinta, care-ai fost 
cel mai greu obijduită, 
se cuvine cap să-i fii 
unei cete femeieşti.

JACINTA 
Greu ai fost şi tu jignită.

LAURENCIA 
Fii stegar tu, Pascuala.

PASCUALA
Ia-n lăsaţi-mă să prind 
steagul de-o prăjină lungă 
şi-ţi vedea de merit gradul.

LAURENCIA
N-avem timp acum de steag, 
dar norocul ne ajută, 
căci basmalele ni-s bune, 
de le prindem de-o prăjină.

PASCUALA 
Să numim un căpitan.

LAURENCIA 
Asta nu !

PASCUALA
De ce ?

LAURENCIA.
Fiindcă
mi-s cu voi chiar eu —şi unde 
eu mă aflu, na au loc 
mîndrul Cid sau Rodamonte.



SCENA V
Odaie în casa Comandorului. 
COMANDORUL, FLORES, ORTUNO, CIMBRANOS; 
FRONDOSO, cu mîinile legate.

COMANDORUL
De frînghia ce mîinile îi leagă
la spate, spînzuraţi-1, rău să-l doară !

FRONDOSO
Ce pată-ţi pui, senor, pe stirpea-ntreagă !

COMANDORUL 
Şi atîrnaţi-l de-uri crenel, afară !

FRONDOSO
Eu nu am vrut atuncea, nici în şagă, 
să te omor, senor...
(Zgomot, în culise.)

FLORES
Ce zarvă-aud ?

COMANDORUL 
Cum ? Zarvă ?

FLORES
Şi ce zarvă ! Vine gloata 
şi sparge porţi, oprindu-ţi judecata.

COMANDORUL 
în casa mea şi-a ordinului sfînt ?

FLORES Norodul dă năvala f

SCENA VI
JUAN CEL ROŞU, în culise ; aceiaşi; apoi, MENGO.

JUAN CEL ROŞU 
(în culise.)
Daţi năvală
şi spargeţi, ardeţi, dărâmaţi cu-avînt !

ORTUNO 
Greu poate fi oprită o răscoală!

COMANDORUL 
Poporu-n contra mea !

FLORES
Turbaţi chiar sint,  
căci porţile le-au spart cu Îndrăzneală !

COMANDORUL
Hai, dezlegaţi-1... Pe acest alcalde, 
Frondoso, potoleşte-ţi.,

FIONDOSO
Inimi calde 
au toţi, senor, şi dragostea îi mînă... 
Mă duc...
(Ies din scenă.)

MENGO 
(în culise.)
Fernando, Isabela,-n veci, 
trăiască ! Şi să moară trădătorii !

FLORES
Să nu te afle-aici aceşti zevzeci ! 
Fugi, fugi senor !

COMANDORUL
Ba,-nfrunt năvălitorii, 
căci zidurile-s tari... Ţăranii, deci, 
vor da-napoi.

FLORES
Se ştie din istorii 
că, -n ceasuri de răzmeriţe nătînge, 
nu stau cît n-au spălat obida-n sînge.

COMANDORUL
Opri-vom iureşul în uşa asta, 
cu armele.

FRONDOSO
(în culise.)
Fuenteovejuna !

COMANDORUL
Ce cap de oşti ! Să dăm năvală, ţeasta 
să le-o sfarmăm — şi pentru totdeauna !

FLORES
Senor, ce vitejeşte-nfrunţi năpasta ! 



SCENA  VII
ESTEBAN, FRONDOSO, JUAN CEL ROŞU, MENGO, 
BARRILDO şi Ţăranii,toţi înarmaţi; COMANDORUL, 
FLORES, ORTUNO, CIMBRANOS.

ESTEBAN
Tiranul şi ciracii lui îs una —
şi iată-i ! Moară toţi ! Osînda-i dreaptă !

COMANDORUL 
Staţi ! Aşteptaţi !

TOŢI	     
Obida nu aşteaptă !  

COMANDORUL 
Staţi... De-am greşit, jur să-mi îndrept greşeala.

TOŢI
Fuenteovejuna ! Şi trăiască 
Fernando, rege demn de toată fala, 
iar trădătorii moartea s-o cunoască !

COMANDORUL
Vă sînt stăpîn — şi-aveţi voi îndrăzneala 
de-a nu vădi supunere firească ?

TOŢI
Fuenteovejuna ! Regii, -n ţară, 
ne sînt stăpîni.

COMANDORUL
Staţi !

TOŢI
Fernan Gomez moară ! 
(Luptă. Comandorul şi ai săi dau înapoi, ieşind din scenă, 
iar răsculaţii îi urmăresc.)



SCENA VIII
LAURENCIA, PASCUALA, JACINTA  
şi multe alte Femei, înarmate; aceiaşi, în culise.

LAURENCIA
În al speranţei fără seamăn port, 
soldaţi cutezători fiţi, nu muieri !

PASCUALA
Răzbunătoare, noi, cit nu e mort, 
Vrei sîngele să-i bem, nu ? Asta speri ?

JACINTA
Să-l ciuruim ! Eu lancea mi-o încord.

PASCUALA
Unite sîntem astăzi în păreri !

ESTEBAN 
(în culisei) 
Să moară comandorul trădător !

COMANDORUL 
(în culise.) 
Te-ndură, Dumnezeul meu, că mor !

BARRILDO
(în culise.) 
Pe Flores uite-l !

MENGO 
(în culise.)
Arde-1, că doar el de mii 
de ori cu biciul m-a plesnit.

FRONDOSO 
(în culise.) 
Cît nu-l omor, nu-s răzbunat defel.

LAURENCTA
Acolo hai !

PASCUALA
Nu!Uşa-i de pazit!

BARRILDO 
(în culise.) 
Îţi lăcrima zadarnic puţintel, 
bă, boieroaicelor, că l-am găbjit !

LAURENCIA   
Eu, Pascuala, intru ! Ce să-mi facă ? 
Nu poate sta apururi spada-n teacă ! 
(Intră în culise.)

BARRILDO
Pe-Ortuno uite-l !

FRONDOSO

Mutra crunt i-o taie !


SCENA  IX
FLORES fugind de MENGO;  PASCUALA, JACINTA, Femei; 
apoi, LAURENCIA și ORTUNO.

FLORES
Iertare, Mengo, nu-s eu vinovatul ! 

MENGO
Destul de n-ar fi că-i codoş, mamaie, 
m-a biciuit de groază, belestematul !

PASCUALA
Ne-o lasă nouă, Mengo, pe potaie 
să-l... Hai...

MENGO
Vi-l las, că n-ar putea tot satul 
să-l pedepsească mai cumplit.

PASCUALA      
Năpasta 
ţi-om răzbuna, şi bicele... 

MENGO
Ştiu asta.

JACINTA 
Să moară trădătorul !

FLORES
De muieri
ucis ! Ah !

JACINTA 
Oare nu-l cinstim prea tare ?

PASCUALA. 
De-asta te plîngi !

JACINTA
Codoş spurcat, să pieri !

PASCUALA 
Să moară !

FLORES
Doamnelor, vă rog, iertare ! 
(Intră în scenă Ortuno, fugind de Laurencia.)

ORTUNO 
Zău că nu-s eu !

LAURENCIA
În ei, din răsputeri, 
oţelul armelor răzbunătoare 
înfigeţi-l !

PASCUALA
În luptă mor eu, una !

TOŢI
Un rege-avem ! Fuenteovejuna ! 
(Ies din scenă.)


SCENA X
Reşedinţa regelui don Fernando, la Toro. 
Regele don FERNANDO, MAESTRUL don MANRIQUE.

DON MANRIQUE
Planul n-a fost rău defel, 
căci, întocmai toţi urmîndu-1

şi punînd în faptă gîndul, 
iată c-ani ajuns la ţel. 
Slabă fost-a-mpotrivirea, 
dar, chiar de era mai cruntă, 
cel care pe rege-nfruntă 
nu ajunge nicăirea. 
Stă de strajă în cetate 
contele de Cabra, care 
ar lovi fără cruţare 
oşti ce-ar vrea a se mai bate

REGELE
Bine este c-a rămas 
contele acolo : oastea 
va-ntări în zilele-astea, 
cînd stăpîn e peste pas. 
Astfel, nici Alfonso, care 
strînge portugheza oaste, 
n-ar putea lovi din coaste 
armia biruitoare, 
înţelept e Cabra, vrînd 
însuşi a păzi cetatea, 
el ce e-n deplinătatea 
forţei plină de avînt! 
Face tot ce se cuvine, 
stînd drept strajă credincioasă, 
apărînd regala casă, 
spre-al regatului meu bine.



SCENA XI 
FLORES, rănit; aceiaşi.

FLORES 
Don Fernando, rege mare ;
si catolic, cărui cerul
a Castiliei coroană 
să i-o dăruiască fost-a, 
ca unui bărbat cum altul 
nu-i pe lume — cu rugare 
vin la tine, să asculţi 
despre fărdelegea cruntă, 
cum nu s-a mai săvîrşit, 
din ţinuturile-n care 
soarele răsare, pînă-n 
celelalte, unde-apune.

REGELE
Trage-ţi răsuflarea.

FLORES
Rege
preamărit, nu pot să-ntîrzii 
povestirea asta tristă, 
căci mi-s rănile prea grele 
şi scurtată clipa vieţii. 
Din Fuenteovejuna 
vin, din tîrguşoru-n care 
şi-au ucis locuitorii 
seniorul, cu cruzime 
dincolo de-nchipuire. 
Ah, supuşii răsculaţi 
l-au ucis pe Fernan Gomez, 
indignaţi ei, ca vasali, 
de-o pricină prea măruntă.  
L-au făcut tiran şi toţi, 
toţi, crezînd în acest zvon, 
săvîrşit-au crunta faptă. 
Casa lui o dărâmară, 
nevoind nici să-l asculte 
cînd, jurînd chiar pe credinţa 
lui de cavaler, le-a spus
ca dreptate le va face. 
Nu l-au ascultat, cum zic, 
ba, mai rău se-nverşunară, 
pieptu-i, purtător al crucii, 
străpungîndu-l si tăîndu-1. 
Ciuruit de răni adînci, 
de la o fereastră-naltă 
l-aruncară la pămînt, 
unde sute de femei 
prinsu-l-au în vîrf de suliţi. 
Mort, îl duseră-ntr-o casă 
şi la mort se năpustiră,
barba, pletele smulgîndu-i, 
faţa scrijelindu-i groaznic. 
Aşa tare-l ciopârţiră, 
de-i rămaseră întregi 
doar urechile... Apoi, 
stema i-o făcură toată 
bucăţele, bucăţele, 
tot strigînd că, -n locul ei, 
herbul tău regal să-l pună 
e nevoie — căci adînc 
îi jigneşte stema lui. 
Îi prădară apoi casa, 
cum ar fi făcut duşmanii, 
împărţind, cu veselie, 
bunurile între ei. 
Eu, ascuns, văzut-am totul, 
căci nefericita-mi soartă 
nu mi-a-ngăduit să-mi pierd 
viaţa în prăpădul ăsta. 
Ziua-ntreagă am tot stat 
în ascunzătoarea mea, 
aşteptând să vină noaptea, 
ca să fug, s-ajung la rege 
şi să-i spun povestea toată.
Fă, o, rege, căci eşti drept, 
fă ea o osîndă dreaptă, 
pentru crunta far delege, 
să primească-aceşti barbari. 
Sîngele celui ucis 
strigă, cere să-ţi vădeşti, 
rege, cruda ta asprime.

REGELE
Poţi să fii încredinţat 
că pedeapsa-.şi vor primi-o. 
Tristă-i foarte întîmplarea 
şi mă tulbură adînc. 
Plece un judecător 
deîndată-n acel tîrg, 
faptele să cerceteze
şi să dea, pe loc, osînde 
crunte, care să rămînă-n 
veci de veci pilduitoare. 
Plece şi un căpitan, 
spre-al păzi cu străşnicie, 
căci pedeapsă aspră cere 
marea lor neobrăzdare. 
Şi-ajutaţi-l pe soldat  
rănile să-şi lecuiască.



SCENA XII  
Piaţă în Fuenteovejuna. 
ESTEBAN, FRONDOSO, BARRILDO, MENGO, 
LAURENCIA, PASCUALA,Ţărani și Ţărănci;
poartă capul lui Fernan Gamez într-un vîrf de lance.

CÎNTĂREŢII 
(cîntă.) 
Trăiască Fernando 
şi-a lui Isabela, 
şi moară tiranii.

BARRILDO 
Zi-ţi, Fromloso, tu urarea !

FRONDOSO
Zău c-o zic, şi şchioapă dacă-i ; 
la vreun vers, alt meşter facă-i 
de îndată îndreptarea. 
„Să trăiască Isabel 
şi Fernando de-Aragon 
căci sînt una, sus pe tron,
el cu ea şi ea cu el. 
Sfîntu-arhanghel Mihael 
ducă-i sus, la cer, de mînă, 
şi trăiască mulţi ani, pînă 
un tiran n-o să rămînă !"

LAURENCIA 
Zi şi tu, Barrildo.

BARRILDO
Strună
o să-mi meargă, că-i gîndită. 

PASCUALA
Păi, cu grijă de-i rostită, 
o fi bună şi prea bună.

BARRILDO
„Să trăiască marii regi, 
că-s măreţi învingători 
şi ne-or fi ocrotitori, 
făcători de drepte legi ! 
Să învingem pururi, deci, 
mari şi mici duşmani de ţară –
şi tiranii toţi să moară !"

CÎNTĂREŢII 
(cîntă.)
Trăiască Fernando 
şi-a lui Isabela — 
şi moară tiranii !

LAURENCIA 
Zică Mengo.

FRONDOSO
Mengo zică !

MENGO 
Io-s poet de viţă-aleasă !

PASCUALA
Stihul meşter o să-ţi iasă, 
pe din dos, din burticică.

MENGO
„O duminică întreagă,  
biciui-mă, ticălosul, 
de-mi vărgă adînc tot dosul, 
însă buca mea beteagă, 
unsă bine, nu-i azi bleaga, 
deci Fernando să trăiască, 
el şi dona Isabela — 
şi să moară tirănoii !"

CÎNTĂREŢII
(cîntă)
Trăiască Fernando 
şi-a lui Isabela — 
şi moară tiranii.

ESTEBAN 
Pune capul colo.

MENGO
Zici
c-are chip de spînzurat.

REGIDORUL
Herbul marelui regat 
uite-l.


SCENA XIII
JUAN CEL ROŞU, care aduce un scut cu armele regale; aceiaşi.

ESTEBAN
Puneţi-l aici,

JUAN CEL ROŞU 
Unde-l punem ? 

REGIDORUL
Chiar în sala
de consiliu.

ESTEBAN
Ce frumos !

BARRILDO 
E-o minune !


FRONDOSO
Maiestos 
soare ni-i, de toată fala ! 
Nouă zi răsare-n ţară !

ESTEBAN
Ura pentru Aragon, 
Castilia şi Leon — 
şi tiranii toţi să moară ! 
Tu, Fuenteovejuna, 
de-un bătrân păţit ascultă ; 
sfatu-i bun, de vreme multă, 
bine-a prins întotdeauna. 
Regii-or vrea să cerceteze 
ce s-a întâmplat, oricum,    
căci le este-aproape-n drum 
târgul nostru... Cu minţi treze, 
zic ea noi s-o ţinem una.

FRONDOSO 
Ce anume ai de gînd ?

ESTEBAN
Să murim, mereu spunînd, 
toţi : Fuenteovejuna.

FRONDOSO
Sfatul e-nţelept, da, da, 
căci Fuenteovejuna 
a dezlănţuit furtuna.

ESTEBAN 
Veţi răspunde, deci, aşa ?

TOŢI
Da, da.    

ESTEBAN
Pe judecătorul  
eu voi face-acum; punînd 
întrebările pe rînd.
Voi, răspundeţi,.. Vino-ncoace, 
Mengo... Stai la stâlp.,. Da, bine, 
Te căznesc...

MENGO
Ah, n-ai aflat 
ghiuj mai slab ?

ESTEBAN
Adevărat 
ai crezut că-i totul ? Cine 
la ucis pe comandor ?

MENGO 
Spuun : Fuenteovejuna.

ESTEBAN
Şi de te căznesc ?

MENGO
Totuna, 
zic tot asta, pînă mor.

ESTEBAN
Spui ?

MENGO
Spun !

ESTEBAN
Cîine, spune !

MENGO
Gata,
spun : Fuenteovejuna. 

ESTEBAN 
Daţi !

MENGO
În van.

ESTEBAN
Mai daţi-i una ! 
Hei, li-i caca judecata !



SCENA XIV 
REGIDORUL, aceiaşi.

REGIDORUL 
Mă, ce faceţi voi aici ?

FRONDOSO 
S-a-ntîmplat ceva, Quadrado ?

REGIDORUL 
Vine-un june. 

ESTEBAN
Vestea ad-o, 
c-o tulim toţi, mari şi mici.

REGIDORUL 
E cu el un căpitan.

ESTEBAN
Dracu chiar cu el de vine, 
ce răspuns să dea prea bine 
ştie fiece ţăran.

REGIDORUL
Oameni arestează-ntruna ! 

ESTEBAN
Mengo, zi-i, pe comandor 
cine l-a ucis ? Dă-i zor !

MENGO 
Spun : Fuenteovejuna.



SCENA XV
Reşedinţa Maestrului de Calatrava, la Almagro. 
MAESTRUL, un SOLDAT

MAESTRUL
Groaznic, groaznic cazul este! 
Cruntă-i fu urgia sorţii ! 
Mai că-s gata pradă morţii 
să te dau pentru-astă veste.

SOLDATUL
Sînt doar curier, senor ; 
greu amare veşti ţi-aduc,

MAESTRUL
Ah, acest popor năuc 
ce-a-ndrăznit ! E-ngrozitor ! 
Oameni am să iau, cincizeci, 
şi-acest tîrg al infamiei, 
însumi de pe faţa gliei  
O să-l şterg, ca pentru veci, 
om să nu rămînă-n el !

SOLDATUL
Ah, l-ai supăra pe rege, 
căci ascultă de-a lui lege, 
de o vreme,

MAESTRUL
În ce fel 
l-au ales stăpîn pe rege, 
cînd ai ordinului sînt ?

SOLDATUL
Dreptul regelui e sfînt :
judecata poate-alege 
ai cui sînt.

MAESTRUL
Prin lege, oare, 
i s-a smuls ceva din mînă 
regelui ? Ai săi rămînă, 
căci e suveran şi mare. 
Pot mînia-i să-mi atrag 
dacă nu îi fac pe voie. 
Nu de voie — de nevoie — 
am să-i calc deci eu în prag. 
Eu la rege am să vin 
vinovat, dar anii mei 
tineri, cu vădit temei, 
vina mi-or scădea puţin. 
Ruşinat de merg, onoarea 
nu-mi pătez, prin asta, eu ; 
şi, - apoi, interesul meu 
spune c-asta mi-i cărarea 
(Ies din scenă.)



SCENA XVI
Piaţa din Fuenteovejuna, 
LAURENCIA, singură.

LAURENCIA
Iubind —pentru iubitul meu mă tem —
Şi asta-i caznă nouă în iubire ;
că, -n dragoste de-aştepţi năpăstuire,
prin griji, strîngi temeri peste temeri, ghem.
Cînd iar în ochi încrederea rechem,
mi-o risipeşte teama peste fire,
căci chin pentru credinţă-i o simţire
a unui neînduplecat blestem.
Eu soţul mi-l ador — şi suferinţa
îmi creşte-n piept, simţind că rău-l paşte.
Doar binele-i mi-a fost şi-mi e dorinţa.
Aproape de-i, că sufăr se cunoaşte —
şi, sigur, mor de ştiu că e departe.



SCENA XVII 
FRONDOSO, LAURENCIA

FRONDOSO 
Laurencia, iubito !

LAURENCIA
Ah, soţ scump, cum de cutezi 
să te-arăţi ?

FRONDOSO
Ce vină crezi 
c-aş avea ? Tu mi-ai găsit-o ?

LAURENCIA
Eu mă tem de grea năpastă  
grijă ai de tine, zău !

FRONDOSO
Cerul te-apere de rău, 
preafrumoasa mea nevastă.

LAURENCIA
Nu te trece-un crud fior, 
cînd vezi ce se-ntîmplă ? Cînd 
crud cu toţi e, rînd pe rînd, 
cel ce ni-i judecător ? 
Viaţa apăra-ţi ! Fugi, dragă, 
n-aştepta să fii lovit.

FRONDOSO
Oare cum aş fi privit, 
de-aş fugi, de obştea-ntreagă ? 
Pot să-i las eu, la năpastă, 
pe ceilalţi ? La greu prăpăd ? 
Să-ncetez să te mai văd ? 
Nu-mi cere să plec, nevastă. 
Nu se cade mie paznic 
doar să-mi fiu, mai îndeobşte, 
cînd e-ameninţată-o obşte 
de un rău atît de groaznic. 
(Ţipete în culise.)
Parcă ţipă oarecine... 
Cred că-i unul, draga mea, 
ce-i supus la caznă grea... 
Să ciulim urechea bine !



SCENA XVIII
Un JUDECĂTOR, ESTEBAN, un COPIL, 
PASCUALA şi MENGO, într-o temniţă, alătiri; aceiaşi.

JUDECĂTORUL. 
(în culise.)
Spune, moşule !

FRONDOSO
La chin 
e-un bătrîn suspus !

LAURENCIA
Ce cruzi 
sînt cu el, Frondoso, -auzi ?

ESTEBAN 
(în culise.)
Să răsuflu-un pic...

JUDECĂTORUL 
(în culise.)
Puţin, 
lasă-l... Cine l-a ucis ?

ESTEBAN 
(în culise.) 
Spun : Fuenteovejuna.

LAURENCIA
Fii slăvit întotdeauna, 
tată !

FRONDOSO 
Brav bărbat!
.............................	

JUDECĂTORUL
(în culise.)
Pe acest băiat, 
strînge-l ! Cîine, cine-a fost ? 
Taci ? Hai, beţivane prost, 
strînge-l mai nenduplecat !

COPILUL 
(în culise.)
Spun : Fuenteovejuna 
l-a ucis.

JUDECĂTORUL
Vă strîng de gît ! 
Spuneţi : cin' la omorît ? 
Ticăloşi nemernici !

FRONDOSO 
Una
spune şi-un copil căznit !

LAURENCIA 
Brav popor !

FRONDOSO
Puternic ! 

JUDECĂTORUL 
Steie
la căznit acea femeie ! 
Hai, la stîlp cu ea ! Smucit, 
mîna-i răsuciţi! Daţi zor !

LAURENCIA
Şi-a ieşit din fire rău ! 
Orb e de mîrîie...

JUDECĂTORUL 
Zău,
jur la stîlp că vă omor, 
chinuindu-vă într-una ! 
Cine, deci, pe comandor 
l-a ucis ? Spui ?

PASCUALA 
(în culise.)
Spune, senor, 
spun : Fuenteovejuna.

JUDECĂTORUL 
Strînge !

FRONDOSO 
Strîngi în van !

LAURENCIA
Nici ei, 
Pascualei, nici că-i pasă !

FRONDOSO 
Cînd nici pruncii nu se lasă î

PASCUALA 
Ceruri sfinte ! Auu !

JUDECĂTORUL
Nu vrei,
să mai strîngi ? 

PASCUALA
Spuuun  !

JUDECĂTORUL
Tot minciuna?

PASCUALA 
Nuu ! Fuenteovejuna !

JUDECĂTORUL
Adă-mi-l pe rotofei — 
ăla, gol şi gras !

LAURENCIA
E el,
Mengo, bietul ! 

FRONDOSO
Ah, mă tem 
că va spune ! Ce blestem !

MENGO 
(în culise.) 
Au, auu !

JUDECĂTORUL
Strînge mai cu zel ! 

MENGO
Auuu !

JUDECĂTORUL
Vrei ajutor ?

MENGO 
Au, spuun !

JUDECĂTORUL
Cine, deci, pe comandor 
l-a ucis ? Spui ?

MENGO
Auu, senor !

JUDECĂTORUL 
Mai slăbeşte-l — voie-ţi dau.

MENGO 
Au, zău, spun.

FRONDOSO
L-apucă frica ! 
Spune tot !

JUDECĂTORUL
La stîlp !

MENGO
Auu ! Vaaai ! 
Spuun, spuuun !

JUDECĂTORUL
Cine-a fost ? Spui, ai ?

MENGO
Fuenteovejunica !

JUDECĂTORUL
S-au ticăloşit de tot 
şi de cazne îşi bate joc. 
Ăsta gras credeam pe loc
că va spune ! Nu mai pot ! 
Hai, 1ăsaţi-l !

FRONDOSO
Mengo, dragă, 
Dumnezeu te aibă-n pază ; 
c-o să spui îmi era groază 
şi îmi piere teama-ntreagă.



SCENA XIX
BARRILDO şi REGIDORUL ies din temniţă, împreună cu 
MENGO,FRONDOSO, LAURENC1A	

BARRILDO 
Bravo, Mengo !

REGIDORUL
Şi pe bune !

BARRILDO 
Vivat Mengo !

FRONDOSO
Brav— e-he !

MENGO 
Au, auu !

BARRILDO
Bea şi mîncă.
	    
MENGO    
Ce?
Auuu!


BARRILDO
Dulceaţă.

MENGO
Nu mai spune
Au, auuu !

FRONDOSO
Dă de duşcă, măi,
vinul !

BARRILDO
.............Aşa, aşa.

FRONDOSO
Vînu-i lunecos... Ia, bea.

LAURENCIA 
Şi să mai mănînce dă-i.

MENGO 
Ay, ay !

BARRILDO
E paharul meu
ăsta.

LAURENCIA
Nu mai ai paharnic,

FRONDOSO 
Cel ce tace bea amarnic !

BARRILDO 
Ei, mai vrei ?

MENGO
Ay, ay ! Da. vreu.

FRONDOSO 
Bea, că meriţi.

LAURENCIA
Nu masori
vinul.

FRONDOSO
Ia-l şi-l înveleşte, 
că asudă şi răceşte.

BARRILDO
Zi, mai vrei ?

MENGO
Doar de trei ori..
Ay !

FRONDOSO
Întreabă de ai încă. 

BARRILDO
Am... Bea, trebuie să bei, 
dacă ştii să taci... Dar ce-i ? 
Ce ai ?

MENGO
Nasul mă mănîncă... 
Măi, fac guturai !

FRONDOSO
Întruna, 
bea din asta mai cu spor. 
Spui cine... pe comandor...

MENGO 
Ay ! Fuenteovejuna ! 
(Ies din scenă Barrildo, Regidorul şi Mengo.)



SCENA XX 
FRONDOSO, LAURENCIA

FRONDOSO
Merită cinstit; Ştii una ? 
Ştii pe comandor chiar cine 
l-a ucis ?

LAURENCIA
Ştiu, dragă bine 
chiar Fuenteovejuna.

FRONDOSO
Chiar Fuenteovejuna ?

LAURENCIA
Ah mă sperii... De nu, cine ?

FRONDOSO 
Eu cum te-am ucis pe tine ?

LAURENCIA     
Prin iubirea mea, nebuna.



SCENA XXI
Reşedinţa regilor la Tordesillas . 
REGELE, REGINA, don MANRIQUE

DONA ISABEL
Maiestate, ce plăcere 
să te văd aici!

REGELE
Regina, 
gloria mi-i mai deplină 
la augusta ta vedere ! 
La hotarul portugal 
m-am oprit...

DONA ISABEL
Se înţelege  
ţara le-o-mpresori, o, rege, 
cînd prileju-i triumfal.

REGELE 
Şi-n Castilia ce-i ? Spune.

DONA ISABEL 
Pace bună.

REGELE
Cînd de tine  
e ocîrmuită bine,  
faptul nu e o minune.

DON MANRIQUE
Ţi se-nchină, maiestate, 
azi, venind la tronul slavei, 
chiar maestrul Calatravei. 
Roagă, să-l primeşti... Se poate ?

DONA ISABEL
Eu aş vrea să-l văd


DON MANRIQUE
Luptînd 
împotrivă-i, ne-am dat seama
că e tinăr, dar dă iama 
în duşmani, cumplit, oricînd. 
(Iese din scenă.)



SCENA XXII 
MAESTRUL, REGELE, REGINA

MAESTRUL
Rodrigo Tellez Giron, 
maestru de Calatrava, 
cere, lăudîndu-ţi slava, 
îndurare de la tron. 
Am urmat un sfat străin 
şi-am greşit, mărite rege, 
neştiind a înţelege 
care-i dreptul tău divin; 
sfatul lui Fernando, care 
fost-a sfat neînţelept 
şi acuma este drept 
ca, umil, să-ţi cer iertare. 
Dacă-ţi merit îndurarea, 
rege, eu, de-acum nainte, 
cu o dragoste fierbinte 
te-oi sluji... Şi cum cărarea 
ta se-ndreaptă spre Granada, 
îţi făgăduiesc, mărite, 
că, în luptele cumplite, 
o să vezi ce-mi poate spada, 
lovituri dînd, crude, grele. 
O, cu tine de mă duci, 
roşiile mele cruci 
le-oi nălţa pe-a lor crenele. 
Şi ostaşi aduc, buni foarte, 
vreo cinci sute, chiar mai mult,
ce-n al luptelor tumult, 
te-or sluji pînă la moarte.

REGELE
Sus, maestre — şi oricînd 
mie o să-mi calci în prag, 
o să fii primit cu drag.

MAESTRUL 
Pe-ntristaţi îi mîngîi, blînd !

DONA ISABEL
Fapta, vorbele din plin 
ţi le preţuiesc.

MAESTRUL
Regină, 
o Estera eşti, divină — 
şi-i un Xerxe el, divin.



SCENA XXIII 
DON MANRIQUE, aceiaşi.

DON MANRIQUE
E-aici, doamne, acel jude 
care-a cercetat furtuna 
din Fuenteovejuna, 
locul răzvrătirii crude.

REGELE 
(donei Isabel.) 
Doamnă, fii judecător.

MAESTRUL.
ah, vasal de a-aş- fi, doamnă, 
eu le-aş arăta ce-nseamnă 
să ucizi un comandor.

REGELE       
Scapi de-asemeni grea povară.

DONA ISABEL
Dar. la timpul cuvenit, 
trag nădejdi că, negreşit, 
ai s-o porţi pe umeri iară.


SCENA XXIV 
JUDECĂTORUL, aceiaşi.

JUDECĂTORUL
La Fuenteovejuna 
m-ai trimis, mărite rege, 
ca porunca ta, ce-i lege, 
s-o-mplinese, ca-ntotdeauna. 
Cercetînd cumplitul fapt 
şi-ntrebări punînd, grămadă, 
n-am putut s-aduc dovadă 
nici o foaie, nici un act, 
c-au răspuns cu toţii una, 
cu curaj nedezminţit, 
orişicît i-am chinuit 
doar Fuenteovejuna. 
Am căznit cumplit de tot 
vreo trei sute, dar, senor, 
am putut, din gura lor, 
doar acest cuvînt să scot. 
Chiar copii la stîlp am pus, 
prunci de zece ani, dar chiar
de i-am chinuit barbar,
tot acest cuvînt l-au spus. 
Şi cum, doamne, toţi; în gloată, 
una spun, atîta poţi : 
ori îi ierţi acum pe toţi, 
ori ucizi comuna toată. 
Toţi în faţa ta se-nchină
și-s aici - și poți,senor
s-auzi tot din gura lor.

REGELE 
Dacă-s toţi aici — să vină !



SCENA XXV
ESTEBAN, ALONSO, FRONDOSO, LAURENCIA, 
MENGO, Ţărani şi Ţărance.

LAURENCIA 
Aştia-s regii ?

FRONDOSO
Stau făloşi
pe-al Castiliei nalt tron.

LAURENCIA
Fericească-i sîn Anton ! 
Zău că tare sînt frumoşi.

DONA ISABEL 
Ei sînt răsculaţii ?

ESTEBAN
Cei
din Fuenteovejuna
vă vor fi întotdeauna 
credincioşi supuşi... O, ei 
nu-ndurară tirania 
unui comandor, ce multe 
a făcut, să ne insulte, 
neştiind ce-i omenia. 
Mult ne-a păgubit în toate 
ne-a furat femei, pămînt, 
şi-mpotriva lui, nicicînd, 
n-am putut afla dreptate.

FRONDOSO
Chiar şi peste fata asta, 
ce mi-o dete cerul mie, 
fericire pururi vie, 
dînsul abătu năpasta, 
căci, în noaptea nunţii chiar, 
de parc-ar fi fost a lui, 
a răpit-o dumnealui 
şi s-ar fi purtat barbar 
şi cu dînsa, doar că ea, 
cum şi plină de dîrzie-i, 
sfîntă cinstea fecioriei 
a ştiut a-şi apăra.

MENGO
Să vorbesc, trec eu la rînd, 
de-mi dai voie, se-nţelege, 
şi-o să spun, mărite rege, 
ce-mi făcu... Odată, vrînd 
de ciracii lui pe-o fată 
să o scap. cînd ei, cu sila, 
după ei voiau copila 
s-o tîrască de îndată, — 
Nero ăla — cică domn ! — 
porunci să fiu bătut,
încît dosul mi-a făcut 
ca nişte feLii de somn. 
Trei au fost, aşa de răi, 
că m-au biciuit, încît, 
dosul mi-i şi-acu urît 
şi-ncă plin de vînătăi. 
Cheltuii, de-atunci încoace, 
pentru prafuri şi-ale leacuri, 
bun bănet, cît nici, de veacuri, 
avuţia mea nu face.

ESTEBAN
Vrem, la bine şi la rău, 
noi să fim ai tăi, senor. 
Am şi pus, pilduitor, 
pe perete, herbul tău. 
Să-ţi araţi mărinimia 
aşteptăm toţi, împreună... 
Ca supuşi, îţi dăm arvună, 
rege, nevinovăţia.

REGELE
Cum nu poate fi în scris 
dovedită fărdelegea, 
pedepsi n-o poate legea 
şi iertate toate vi-s. 
Iară vechiul tîrguşior 
legii mele-o să-l supun,
cît nu i-om alia un bun 
comandor moştenitor.

FRONDOSO
Faptele şi vorba una, 
maiestate,-ţi sînt, fireşte.. 
Drag senat, aici sfîrşeşte 
şi Fuenteovejuna. 